Home MAYUR-BORA REVIEW পৰ্যবেক্ষণ ময়ূৰ বৰা পৰ্যবেক্ষণ\nxukhdukh.com June 11, 2015 MAYUR-BORA, REVIEW, পৰ্যবেক্ষণ, ময়ূৰ বৰা,\nজাত্যভিমান, কুসংস্কাৰ আৰু সত্ৰাধিকাৰ\nযোৱা কেইদিনমান ধৰি অসমৰ চৌদিশে কেৱল মেট্ৰিক আৰু হায়াৰ চেকেণ্ডাৰী পৰীক্ষাৰ ফলাফলক লৈ চৰ্চ্চা চলিছে ৷ ভাল ফলাফল দেখুৱা কৃতি ছাত্ৰ-ছাত্ৰীক সম্বৰ্ধনা জনোৱা বছৰেকীয়া উৎসৱটোও চুৰ্চুৰীয়াকৈ আৰম্ভ হৈছে মেধাৱী ছাত্ৰ-ছাত্ৰীকলৈ বহু মানুহৰ আশা-আকাংক্ষা আৰু উৎকণ্ঠা এই সময়চোৱাত যথেষ্ট বৃদ্ধি পায় ৷ যিকোনো পৰীক্ষাত ভাল ফলাফল দেখুৱাব পৰাটো আদৰণীয় কথা যদিও দ্বিতীয়, তৃতীয় বিভাগত পাছ কৰা ছাত্ৰ-ছাত্ৰী সকল বা পৰীক্ষাত অকৃতকাৰ্য হোৱাসকলক সমাজে খুব ভাল চকুৰে নাচায় ৷দুই এজন শিক্ষাবিদে এইসকল ছাত্ৰ-ছাত্ৰীক লৈ কৰা যান্ত্ৰিক বিশ্লেষণতে বছৰটোৰ প্ৰচেষ্টা সমাপ্ত হয়৷ নগৰকেন্দ্ৰিক বৰ্তমানৰ পৰীক্ষা ব্যৱস্থাৰো মেধা নিৰ্ণয় কৰিবলৈ যথেষ্ট নহয় যদিও সুস্থ বিকল্প পদ্ধতিৰ অভাৱত সেইটো ব্যৱস্থাকে ৰাইজে গ্ৰহণ কৰিবলৈ বাধ্য হৈছে ৷ গ্ৰহণ কৰি মান্যতা দিয়া হৈছে হেতুকে সেইটো ব্যৱস্থাত ভাল বা বেয়া ফলাফল প্ৰদৰ্শন কৰা ছাত্ৰ-ছাত্ৰীক মূলতঃ তিনি ভাগত বিভক্ত কৰিব পাৰি৷ সহজ ভাষাত ক'বলৈ গ'লে স্থানপ্ৰাপ্ত, ডিষ্টিংশ্বন বা ষ্টাৰ মাৰ্ক পোৱাসকলক মেধাৱী, সাধাৰণভাৱে প্ৰথম বা দ্বিতীয় বিভাগ পোৱাসকলক মধ্যমীয়া মেধাৱী বুলি ক 'ব পাৰি ৷ আনহাতে তৃতীয় বিভাগ দেখুৱা বা অকৃতকাৰ্য হোৱা ছাত্ৰ-ছাত্ৰীসকলক কম মেধাৰ অধিকাৰী বুলি ক'ব পাৰি।\nএই ৰিজাল্টৰ বতৰৰ আগতেই অসমৰ সংবাদ মাধ্যমত আন এক বতৰাই কিছু উৎসুকতাৰ সৃষ্টি কৰিছিল ৷ মাজুলীৰ গড়মূৰ সত্ৰৰ প্ৰাক্তন সত্ৰাধিকাৰ হৰিদেৱ গোস্বামীয়ে সত্ৰখনৰ উদাসীন পৰম্পৰা পৰিত্যাগ কৰি বিৱাহপাশত আৱদ্ধ হ'ল আৰু প্ৰৱীণ গোস্বামী নামৰ লক্ষীমপুৰ জিলাৰ এজন কিশোৰ হৰিদেৱ গোস্বামীৰ স্থানত স্থলাভিষিক্ত হ'ল৷ ব্ৰহ্মপুত্ৰৰ উত্তৰ পাৰৰ এচাম মানুহে তেওঁক কান্দি কান্দি বিদায় দিলে আৰু মাজুলীৰ এচামে তেওঁক আগ্ৰহেৰে আদৰি ল 'লে৷ ষোল্ল বছৰীয়া প্ৰৱীণে ভৱিষ্যতে বিয়া নাপাতোঁ বুলি কোৱা কথাটোৱে গড়মূৰ সত্ৰৰ শুভাকাংক্ষীসকলক আনন্দিত কৰিছে৷ এনে প্ৰেক্ষাপটতে তেজপুৰ কেন্দ্ৰীয় বিশ্ববিদ্যালয়ৰ ভাষাতত্ত্ব বিভাগৰ সহকাৰী অধ্যাপক তথা সুলেখক আৰু মোৰ ভ্ৰাতৃপ্ৰতীম বন্ধু ডক্তৰ অৰূপ কুমাৰ নাথে ফেচবুকৰ জৰিয়তে এটা অত্যন্ত প্ৰাসংগিক প্ৰশ্ন তুলি ধৰিছে৷ তেওঁৰ মতে, যগ যুগ ধৰি কেতবোৰ সত্ৰই কেৱল এটা বিশেষ বৰ্ণৰ লোককহে সত্ৰাধিকাৰ পদৰ বাবে চিনাক্ত কৰা কথাটোৱে হিন্দু ধৰ্মৰ অন্যতম ক্ষয়ংকৰী বৈশিষ্ট্য জাতিভেদ প্ৰথাক চিৰস্থায়ী কৰিছে৷ ডক্তৰ নাথৰ ভাষ্য গুৰুত্বপূৰ্ণ আৰু চিন্তা উদ্ৰেককাৰী৷ তেওঁৰ প্ৰশ্ন/ভাষ্যটো দেখাৰ আগলৈকে মই গড়মূৰ সত্ৰৰ এজন সত্ৰাধিকাৰৰ বিয়া আৰু নতুনজনৰ পৰীক্ষাৰ ফলাফল লৈ লেখাৰ কথা ভৱা নাছিলোঁ৷ সংবাদপত্ৰত গড়মূৰ সত্ৰৰ যিমানেই গভীৰ প্ৰভাৱৰ কথা নকওক কিয়, মই মোৰ নিজৰ ক্ষেত্ৰভিত্তিক অধ্যয়ণৰ পৰা ধাৰণা কৰিব পাৰোঁ মাজুলীৰ কোন সত্ৰৰ প্ৰভাৱ কিমান৷ কিছুসংখ্যক শিষ্য আৰু আঙুলিৰ মূৰত গণিব পৰা সত্ৰৰ এটা বিশেষ ন্যস্তস্বাৰ্থ জড়িত মহলৰ বাদে গড়মূৰ সত্ৰৰ প্ৰাসংগিকতা বৰ্তমান সময়ত কমি আহিছে ৷ গতিকে প্ৰায় অপ্ৰাসংগিক এখন সত্ৰৰ শীৰ্ষ পদবীধাৰীজনৰ বিয়া আৰু নতুন পদবীধাৰীজনৰ মেট্ৰিকৰ ফলাফলে অসমৰ জনজীৱনত বিশেষ প্ৰভাৱ নেপেলায় বুলিয়েই বিশ্বাস কৰোঁ ৷ তথাপি ডঃ নাথৰ প্ৰশ্নটোৰ আঁত ধৰি কিছু কথা স্পষ্টভাৱে দাঙি ধৰিবলৈ মন গ 'ল৷\nপ্ৰথম কথা প্ৰাপ্তবয়স্ক নোহোৱা এজন কিশোৰকলৈ নিৰুৎসাহজনক কথা কোৱাটো কিছু পৰিমাণে ৰুচিবিগৰ্হিত কাম৷ কিন্তু উক্ত কিশোৰজন যিহেতু সত্ৰাধিকাৰৰ আসনত বহিবলৈ আহিছে আৰু স্বয়ং ৰাজ্যৰ ৰাজ্যপাল গৈ তেওঁৰ চৰণ স্পৰ্শ কৰি আশীষ লৈছে, গতিকে কিছু কথা মুকলিকৈ কোৱা প্ৰয়োজন ৷ মেধাৰ দিশৰ পৰা প্ৰবীণ গোস্বামী বৰ আগবঢ়া ধৰণৰ নহয় যেনেই ভাৱ হয় ৷ কিয়নো ২ জুনত ওলোৱা মেট্ৰিক পৰীক্ষাৰ ফলাফলত তেওঁ তৃতীয় বিভাগ পাইছে৷ বহু মানুহ আচৰিত হৈছে সত্ৰৰ লগত জড়িত কমিটীখনে গোস্বামীৰ গাতনো কি এনে গুণ দেখা পালে যে তেওঁক ততাতৈয়াকৈ আনি সত্ৰাধিকাৰ পতা হ'ল৷ তাতকৈ গণতান্ত্ৰিক পদ্ধতিৰে মেধা, সামৰ্থ্য আৰু ভাৱমূৰ্ত্তিৰ ওপৰত ভিত্তি কৰি সত্ৰখনৰ ভকত এজনক নিৰ্বাচিত কৰাহেঁতেনহে সচেতন ৰাইজে ভাল পালেহেঁতেন৷ কিন্তু সামন্তবাদী ধাৰণা আৰু বৰ্ণবাদী চিন্তীক নিজৰ অস্তিত্বৰ মূল আধাৰ কৰি লোৱা সত্ৰখনে কোনসতে বৈষম্যৰ দেৱালখন অতিক্ৰম কৰিব পাৰে? ভাৱিলে আচৰিত লাগে এইখন গড়মূৰ সত্ৰতে বিপ্লৱী সত্ৰাধিকাৰ পীতাম্বৰ দেৱ গোস্বামীয়ে জীৱনৰ অধিক কাল কটাইছিল৷ ডঃ ভূপেন হাজৰিকাই "কুৰি শতিকাৰ শংকৰদেৱ" আখ্যা দিয়া এইজনা সত্ৰাধিকাৰে নিজৰ উদাৰ, সমদৰ্শী আৰু বৈপ্লৱিক চিন্তাৰে অকল সত্ৰৰ ভিতৰখনেই নহয়, বৰং সমগ্ৰ অসমৰ আকাশ পোহৰাই তুলিছিল৷ গড়মূৰ সত্ৰ বা বৰ্তমানৰ সত্ৰাধিকাৰক মই অপ্ৰাসংগিক বুলি কোৱাৰ একমাত্ৰ কাৰণ হ 'ল পীতাম্বৰ দেৱ গোস্বামীৰ চিন্তাৰাজিক বৰ্তাই ৰাখিবলৈ তেওঁলোকে প্ৰদৰ্শন কৰা অনীহা আৰু অনিচ্ছা৷\nসত্ৰখনে দৃষ্টিকটুভাৱে প্ৰদৰ্শন কৰা অনীহা বা অনিচ্ছা উলাই কৰিব এইকাৰণেই নোৱাৰি, কিয়নো সেই অন্ধকূপৰ মাজত কিলবিলাই আছে বৰ্ণবাদী চিন্তাৰ বীজাণু ৷ সেই বীজাণুৰ দ্বাৰা ভয়াবহভাৱে আক্ৰান্ত বাবেই সত্ৰৰ কমিটিখনে ব্ৰাহ্মণভেদে আন জাতিৰ মানুহৰ মাজত সত্ৰাধিকাৰ হ 'ব পৰা গুণ দেখা নাপায়৷ ব্ৰাহ্মণৰ সন্তানে তৃতীয় বিভাগত মেট্ৰিক পাছ কৰিলেও তেওঁৰ গাতহে দৈৱগুণ দৃষ্টিগোচৰ হয়৷ প্ৰবীণ গোস্বামীয়ে কিমান বুজি পায় নাজানোঁ, কিন্তু তেওঁ সত্ৰত প্ৰৱেশ কৰি পীতাম্বৰ দেৱ গোস্বামীৰ মূৰ্ত্তিত সেৱা কৰা কথাটোৱে সন্মান প্ৰদৰ্শন কৰা নাই, বৰং বিপ্লৱী সত্ৰাধিকাৰ জনৰ জীৱনাদৰ্শক উপলুঙা কৰা সদৃশহে হৈছে৷ ব্ৰিটিছ সাম্ৰাজ্যবাদৰ তথা সত্ৰাধিকাৰ দোলাত উঠি ঘূৰি ফুৰা কথাটো কঠোৰ ভাৱে বিৰোধিতা কৰা পীতাম্বৰ দেৱ গোস্বামীয়ে স্পষ্টকৈ কৈছিল- "আমি ধৰ্মৰ দোহাই দি সমাজৰ মাজত চলাই অহা ধৰ্মৰ বাহিৰৰ, বেদৰ বাহিৰৰ কু-সংস্কাৰবোৰ আৰু ঠগ-প্ৰৱঞ্চনা এৰি সমাজক সংস্কাৰ কৰাৰ সময় আহি পৰিছে৷…আমি জন্মতে একেই মানুহ, জন্মৰ পিছত আমাক উচ্চ-নীচ বুলি কোনোবাই ভাগ ভাগ কৰি পেলাইছে ৷ উচ্চ-নীচ, স্পৃশ্য-অস্পৃশ্য আৰু জাত্যাভিমান আদি কথা যুক্তিৰে নিটিকে, ই অজ্ঞানতা, শাস্ত্ৰজ্ঞানহীনতা আৰু জোৰ-জবৰদস্তিৰ কথাহে ৷ জাতি বিভাগৰ গুৰি খোজলৈ মন কৰিলেই এই কথাৰ সত্যাসত্য ধৰা পৰে ৷ গুণ আৰু কৰ্মলৈয়ে যদি জাতি বিভাগ সৃষ্টি হৈছিল, তেন্তে আজিৰ ব্ৰাহ্মণ, ক্ষত্ৰিয়, বৈশ্য আৰু শূদ্ৰৰ কিবা পাৰ্থক্য থাকিব পাৰেনে ?\nসেই সত্ৰাধিকাৰজনৰ উদাৰ ভাষ্য শুনাৰ পিছত এতিয়া সক্ৰিয় হৈ থকা বৰ্ণবাদী ন্যস্তস্বাৰ্থ মহলটোৱে তেনে ভাৱাদৰ্শক কুঠাৰাঘাত কৰা কথাটো কোনে মিছা বুলি ক 'ব পাৰিব? সত্ৰখনৰ পাৰ্থিৱ সম্পত্তি উঁৱলি যাওঁক, জহি-খহি যাওঁক পীতাম্বৰ দেৱ গোস্বামীৰ আদৰ্শ, কিন্তু বৰ্ণাভিমানৰ বোকাত লুতুৰি-পুতুৰি হৈ থকা সেই মহলটোৰ বাবে একমাত্ৰ গুৰুত্বপূৰ্ণ কথাটো হ 'ল বৰ্ণবাদৰ আধাৰটো সুৰক্ষিত কৰি ৰখা৷ সেই আধাৰটোৰ সুৰক্ষাৰ নামতে অসমবাসীয়ে পালে মেট্ৰিকত ৩য় বিভাগত উত্তীৰ্ণ হোৱা এজন নৱীন সত্ৰাধিকাৰক -যাৰ নাম প্ৰবীণ গোস্বামী৷ অনাগত সময়ত এইজনা প্ৰভূৰ কি কি দৈৱগুণে সত্ৰখন আৰু মাজুলীবাসীক উপকৃত কৰে সেয়া লক্ষণীয় হ'ব ৷ হৰিদেৱ গোস্বামীৰ বিয়া শিৱভক্ত মহিলাৰ লগত হোৱা কথাটোকলৈও এচামে আপত্তি কৰিছে৷ব্যক্তি স্বাধীনতাত সম্পূৰ্ণভাৱে বিশ্বাস কৰোঁ বাবেই দুয়োজনৰ ধৰ্মীয় উপপন্থ কি আছিল তাক লৈ অযথা মূৰ ঘমোৱাৰ প্ৰয়োজন নাই বুলি মই ভাৱোঁ৷ কিন্তু সপোনৰ জৰিয়তেহে তেওঁলোকৰ এই মিলন সম্ভৱ হ'ল বুলি কাকতত পঢ়া কথাষাৰ যদি সঁচা হয়, তেনেহ 'লে সেয়া খুবেই হতাশাজনক৷ কু-সংস্কাৰ আৰু অন্ধ বিশ্বাসৰ চক্ৰবেহুৰ মাজত অসহায়ভাৱে বন্দী হৈ থকা ব্যক্তিজন সত্ৰাধিকাৰেই হওঁক বা আন কোনোবাই হওঁক সেয়া চূড়ান্তভাৱে নিন্দনীয় ৷ কু-সংস্কাৰত নিমগ্ন বাবেই মাজুলীত বান বা গৰাখহনীয়াৰ তাণ্ডৱ চলিলে, এচাম সত্ৰাধিকাৰে আজিও ব্ৰহ্মপুত্ৰৰ পাৰলৈ গৈ ভোগ দি পূজা কৰে৷ এনেদৰে কৰা পূজা বৈষ্ণৱ সংস্কৃতিৰ ভিতৰুৱা কেনেকৈ হ 'ল সেয়া আজিও মোৰ মনত সাঁথৰ হৈ থাকিল ৷\n( লেখাটি আমাৰ অসমৰ সম্পাদকীয় পৃষ্ঠাত ৮জুন ২০১৫ত প্ৰকাশ পাইছিল। প্ৰৱন্ধটিৰ ইউনিকোড ৰূপান্তৰণ কৰিছে বিশাল দেৱ ৰয়ে।)\nTags # MAYUR-BORA # REVIEW # পৰ্যবেক্ষণ # ময়ূৰ বৰা\nLabels: MAYUR-BORA, REVIEW, পৰ্যবেক্ষণ, ময়ূৰ বৰা


সৰুমাছ – আদিত্যজ্যোতি বৰঠাকুৰ – ফটাঢোল\nসৰুমাছ – আদিত্যজ্যোতি বৰঠাকুৰ\nকিছুমান কথাত তাৰ দৰে ঠাণ্ডা মানুহৰো বৈদ্য খং উঠে৷ খঙৰ ভমকত যা তা কাম কৰি দিবলৈ মন যায়৷ এই দেওঁবাৰ এটাৰ কথাকে ধৰক….\nদেওঁবাৰ বুলি পুৱা ৯ টা ১০ টা মান বজাত শুই উঠি “বে’ড টি” একাপ পোৱাতো তাৰ দৰে ঠাণ্ডা মানুহে মৌলিক অধিকাৰ বুলিয়েই ভাৱে৷ কিন্তু হিটলাৰী শাসন ব্যৱস্থাত কি মৌলিক অধিকাৰ…..কি কৰ্ত্তব্য.! ! !\nপুৱা ৬ নাবাজোতেই তাক তাৰ অধিকাৰৰ পৰা বঞ্চিত কৰা হ’ল ঘৰলৈ আলহি অহাৰ অজুহাতত, ধেৰ কাম থকাৰ অজুহাতত……বজাৰ-সমাৰৰ মূল দায়িত্ব অৰ্পনেৰে৷ একেবাৰে পুৱাই পুৱাই গ’লেহে ভাল মাছ পাবা, ঠগ নোখোৱা জাতীয় জ্ঞানবাণীৰে তাক তাৰ দায়িত্ব, কৰ্তব্যবোৰ সোঁৱৰাই দিয়া হ’ল৷ সিও উপায়হীন হৈ উৰহৰ খং ভগা ঢাৰিত জাৰি ৰাতিপুৱাই বনিজলৈ ওলাই অহা বেপাৰীকেইটাকে মনৰ ভিতৰতে গুৱাল গালি কেইটামান দি ৭ মান বজাত বজাৰলৈ ৰাওনা হ’ল৷\nবজাৰত লগৰ কেইটামান নিমাখিত বিবাহিত পুৰুষক লগ পাই অলপ আড্ডা জমাই, বজাৰত বেপাৰী কেইজনৰ “আপোনাক বুলিহে ইমান কমত একো লাভ নোখোৱাকৈ দিছো” জাতীয় উৎসাহপূৰ্ণ মন্তব্য তথা তাৰ “ফিল্ড” দেখি পৰম সন্তোষেৰে লিষ্টমতে বজাৰ সমাৰ কৰি তথা তাৰ ফালৰ পৰা জীয়া টাটকা সৰু সৰু মাছ আধা কেজিমান লৈ সি ঘৰমুৱা হ’ল৷\nঘৰলৈ আহিয়েই “সেই তেতিয়াই গৈ এইকেইটা বজাৰ কৰোতেই ইমান দেৰী….” জাতীয় তীব্ৰ শ্লেষপূৰ্ণ মন্তব্যৰে থকা সৰকা হৈও পৰম ধৈৰ্যৰে সকলো সহ্য কৰি গ’ল৷ কিন্তু সৰু মাছৰ টোপোলাটো দেখি যেতিয়া “এইসোপা মই এতিয়া বাচিব নোৱাঁৰো দেই, ইমান সোপা কাম আছে…” বুলি শ্ৰী মতীয়ে গালিৰ সোপানটো খুলিলে, তাৰ ধৈৰ্যৰ সকলো বান্ধ চিগি গ’ল……এক কথাত তাৰ তাঁৰ চিগি গ’ল৷ সৰু মাছৰ চৰ্চৰি, পাতত দি খোৱাৰ সপোন নিমিষতে মাৰ যোৱাত তাৰ ভিতৰৰ পশু জাগ্ৰত হৈ উঠিল আৰু খংৰ ভমকত সি মাছ বচা বঠিখন লৈ কেতিয়াও নকৰা কাম এটা কৰি পেলালে৷\nবিশ্বাস কৰে নে নকৰে নাজানো, কিন্তু সি এটা সত্য কেইমুহূৰ্তমানৰ ভিতৰত আৱিষ্কাৰ কৰি পেলালে……এটা এটাকৈ সৰু মাছ বাচি থকা কামটো সচাঁকৈ বিৰাট কামোৰ কাম হে, তাতে যদি আপোনাৰ কাষেদি পাৰ হৈ যোৱা অপোনাৰ ঘৰৰ আন মানুহে মাছ বাচি থকা আপোনাক দেখি “পালি মজাটো” ধৰণৰ বেকা হাঁহি এটা মাৰি থৈ যায়৷■■\n« ফটাঢোলত ভাওনাৰ আখৰা – দিগন্ত বৰুৱা\nকৌতুকৰ পেৰা »\nYour IP: 94.154.239.69


পথত পৰিল ধন, বুটলিবলৈ উপস্থিত অগণন! ভাইৰেল VIDEO… - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nভাল খবৰঃ অসমৰ আশিকে খেলিব বিশ্বকাপ ফুটবল…\nজুবিনক ভাবুকিঃ NSUIৰ সদস্য নেকি আক্ৰমণকাৰী!\nষ্ট্ৰীট লাইট সংস্থাপনৰ নামত লুন্ঠনঃ আছাৰ তদন্ত দাবী…\nমাজনিশা জুবিন গাৰ্গক আক্ৰমণৰ চেষ্টা, দিছপুৰ থানাত…\nৰাজ্যত পুনৰ ৪৫৯৩জন কোভিড পজিটিভ, আক্ৰান্তৰ সংখ্যা ৬৮,৯৯৯…\n১৬ আগষ্টৰ পৰা পুৱা ৫ বজাৰ পৰা নিশা ৯ বজালৈ ব্যৱসায়িক…\nবৰঝাৰ বিমান বন্দৰত ২০ লক্ষাধিক টকাৰ বিদেশী চিগাৰেট…\nসংকটৰ সময় এতিয়া!NEET,JEE MAIN হ’ব কেতিয়া?\nজি এম চি এইছৰ কোভিড ৱাৰ্ডত অসম আৰক্ষীৰ সঞ্চালক প্ৰধান ভাস্কৰ…\nকোভিড-১৯ঃ পুনৰ ৬জনে হেৰুৱালে প্ৰাণ, ৰাজ্যত মৃত্যু হোৱা লোকৰ…\nগোৱালপাৰাত একেদিনাই ১১০জন কোভিড পজিটিভ, জিলাখনত আক্ৰান্তৰ…\nবাংগালুৰুত সংঘটিত হিংসাত্মক ঘটনা পূৰ্ব পৰিকল্পিতঃ মন্ত্ৰী চি…\nৰহস্যজনক ঘটনা! বাংগালুৰুত উদ্ধাৰ নগাঁৱৰ যুৱতীৰ মৃতদেহ…\nবাংগালুৰুৰ হিংসাত্মক ঘটনাঃ নিহতৰ সংখ্যা ৩জনলৈ বৃদ্ধি…\nস্বাধীনতা দিৱসত প্ৰধানমন্ত্ৰীৰ কাষত থাকিব লগা মহিলা সেনা…\nস্বাস্থ্যৰ অধিক অৱনতি ঘটিছে দেশৰ প্ৰাক্তন ৰাষ্ট্ৰপতি প্ৰণৱ…\nজম্মু-কাশ্মীৰত শ্বহীদ ভাৰতীয় জোৱান…\nৰাছিয়াই প্ৰস্তুত কৰি উলিয়ালে কোৰোনাৰ ভেকচিন…\nপথত পৰিল ধন, বুটলিবলৈ উপস্থিত অগণন! ভাইৰেল VIDEO…\nৰাজ্যত পুনৰ ৪৫৯৩জন কোভিড পজিটিভ, আক্ৰান্তৰ সংখ্যা ৬৮,৯৯৯ জনলৈ বৃদ্ধি... • ১৬ আগষ্টৰ পৰা পুৱা ৫ বজাৰ পৰা নিশা ৯ বজালৈ ব্যৱসায়িক প্ৰতিষ্ঠান থাকিব পাৰে খোলা... • ১৬ আগষ্টৰ পৰা পুৱা ৫ বজাৰ পৰা নিশা ৯ বজালৈ ব্যৱসায়িক প্ৰতিষ্ঠান থাকিব পাৰে খোলা... • কোভিড-১৯ঃ পুনৰ ৬জনে হেৰুৱালে প্ৰাণ, ৰাজ্যত মৃত্যু হোৱা লোকৰ সংখ্যা ১৬১জনলৈ বৃদ্ধি... • গোৱালপাৰাত একেদিনাই ১১০জন কোভিড পজিটিভ, জিলাখনত আক্ৰান্তৰ সংখ্যা ৭৯৮ জনলৈ বৃদ্ধি • ধেমাজিত পুনৰ ১৬২ গৰাকীৰ কোভিড পজিটিভ চিনাক্ত... • যোৱা ২৪ ঘন্টাত ৰাজ্যত ১,৪৩,১০৯জনৰ কোভিড টেষ্ট... • নাৰায়ণপুৰত মনিকাঞ্চন কলা নিকেতনৰ সত্ৰীয়া সংগীত সমাৰোহ... • বিটিচিৰ প্ৰাক্তন অধ্যক্ষ ত্ৰিদীপ দৈমাৰী কোৰোনাত আক্ৰান্ত... • নেহৰু যুৱ কেন্দ্ৰৰ উদ্যোগত ধেমাজিৰ হাবুঙত ৫ শতাধিক গছ পুলি ৰোপন...\nডিজিটেল ডেস্কঃ টকাৰ প্ৰয়োজন প্ৰতিজন মানুহৰেই। কিয়নো ধন বা টকা অবিহনে কোনেও নিজৰ জীৱন অতিবাহিত কৰিব নোৱাৰে। কিন্তু এই টকা উপাৰ্জনৰ বাবে কৰিব লাগে পৰিশ্ৰম। চৰকাৰী-বেচৰকাৰী চাকৰি বা নিজা ব্যৱসায় কৰি টকা উপাৰ্জন কৰাৰ বাদে আন কোনো পথ বৰ্তমান নাই।\nকিন্তু যদি কোনো পৰিশ্ৰম নকৰাকৈয়ে বহু ধন লাভ কৰা যায় তেন্তে সকলোৱে আচৰিত আৰু আনন্দিত হৈ পৰিব। আটলান্টাত সংঘটিত হয় এনে এক ঘটনা। ঘাইপথত নগদ ধন কঢ়িয়াই নিয়া এখন বাহনৰ পিছৰ দৰ্জাখন খুলি যোৱাৰ ফলত পথত পৰি ৰয় এক বৃহৎ পৰিমানৰ ধন।\nবাহনখনৰ পৰা টকাৰ নোটসমূহত পথত পৰি যোৱাৰ পাছতেই সেই ধন বহু লোকে উঠাই লৈ যায়। ঘাইপথটোৰে যোৱা গাড়ীসমূহৰ পৰা মানুহবোৰে নামি পৰি থকা নোটবোৰ লৈ গুচি যায়। ডব্লিউ এছ বি ৰেডিঅ’ অনুসৰি, এছফোৰ্ড ডনবুডী ৰোডত ট্ৰাকখনৰ পৰা বৃহতৎ পৰিমানৰ নোট পথটোত পৰে। আৰু বহু লোকে সেই ধন নিবলৈ ভিৰ কৰে।\nইফালে, স্থানীয় আৰক্ষীয়ে জনোৱা মতে, প্ৰায় ১ লাখৰ পৰা ১.৭৫ লাখ টকা বাহনখনৰ পৰা বাহিৰত পথটোত পৰে। বাহনত লাগি থকা কেমেৰাত অৱশ্যে বন্দী হয় এই দৃশ্য। ভিডিঅটোত দেখা গৈছে যে, বাহনৰ পৰা নামি মানুহবোৰে সেই ধন বুটলি নিয়ে।\nআনহাতে, এই ভিডিঅটো ভাইৰেল হৈ পৰাৰ পাছত বহুলোকে ইয়াক লৈ প্ৰতিক্ৰিয়াও ব্যক্ত কৰিছে। একাংশ ইয়াক লৈ আলোচনা কৰিছে, আন একাংশই আকৌ দুখ কৰি কৈছে যে, ময়ো যদি সেই পথেৰে গ’লোহেঁতেন তেন্তে ময়ো বহু টকা আনিব পাৰিলো হয়।\nউল্লেখ্য যে, এই ঘটনাৰ খবৰ লাভ কৰাৰ পাছত যেতিয়া আৰক্ষী উক্ত স্থানত উপস্থিত হয়গৈ, তেতিয়ালৈকে সকলোৱে টকাখিনি লুটি তাৰ পৰা গুচি যায়। আৰক্ষীয়ে এই ধন বুটলি নিয়া লোকসকলক সাৱধানবাণী দি এটা পোষ্ট কৰে। আৰু এই পোষ্টটোত লিখে- এনেদৰে পথত ধন বুটলি নিয়াটোও এক প্ৰকাৰৰ অপৰাধ।\nSo, believe it or not, some people have been returning the money that fell from the armored car on I-285. We understand it wasabizarre occurrence, but do the right thing and return the money. (RP)\nDunwoody Police Department ಅವರಿಂದ ಈ ದಿನದಂದು ಪೋಸ್ಟ್ ಮಾಡಲಾಗಿದೆ ಬುಧವಾರ, ಜುಲೈ 10, 2019\nআৰক্ষীৰ এই পোষ্টটোৰ পাছতেই একাংশ লোকে বুটলি নিয়া সেই ধন ওভতাই দিবলৈ আৰক্ষী থানাত উপস্থিত হয়। আৰক্ষীয়েও ওভতাই দিয়া ধনখিনিৰ ফটো পোষ্ট কৰি ধন ঘূৰাই দিয়া লোক কেইজনৰ প্ৰশংসা কৰে।\nকামপুৰৰ বানৰ সংহাৰী ৰূপ, ভাঙি নিলে মাথাউৰি…VIDEO\nঅসম জাতীয় বিদ্যালয়ত সৃজনীমূলক লিখনী বিষয়ক কৰ্মশালা সম্পন্ন…\nমাজনিশা জুবিন গাৰ্গক আক্ৰমণৰ চেষ্টা, দিছপুৰ থানাত গোচৰ…\nৰাজ্যত পুনৰ ৪৫৯৩জন কোভিড পজিটিভ, আক্ৰান্তৰ সংখ্যা ৬৮,৯৯৯ জনলৈ বৃদ্ধি…\nআগৰ পিছৰ 1 of 6,581


গল্পঃ জীৱিত ও মৃত / ৰবীন্দ্ৰনাথ ঠাকুৰ\nHomeঅনূদিত গল্পগল্পঃ জীৱিত ও মৃত / ৰবীন্দ্ৰনাথ ঠাকুৰ\nমূল গল্প: জীৱিত ও মৃত\nৰচনা: ৰবীন্দ্ৰনাথ ঠাকুৰ\nৰাণীহাটৰ জমিদাৰ, শাৰদাশংকৰ ডাঙৰীয়াৰ বিধৱা ভাই-বোৱাৰী গৰাকীৰ পিতৃকূলত জীৱিত বুলিবলৈ কোনো নাছিল। পতিকূলতো আপোন কোনো নাছিল, না পতি, না পূত্ৰ। বৰজনাকৰ সৰু লৰা, মাইনা আছিল তাইৰ নয়নৰ মণি। ল'ৰাটোৰ জন্মৰ পিছতেই মাকৰ দীৰ্ঘদিনীয়া অসুখৰ বাবে বিধৱা সৰু মাক কাদম্বিনীয়ে তাক তুলি-তালি ডাঙৰ কৰিলে। পৰৰ সন্তানক ডাঙৰ দীঘল কৰাৰো এক অব্যক্ত বেদনা থাকে, কাৰণ কোনোধৰনৰ দাবী বা অধিকাৰ নাথাকে, নাথাকে সামাজিক স্বীকৃতি, থাকে মাথো চেনেহৰ দাবী আৰু দিনক দিনে বাঢ়ি গৈ থকা অপ্ৰতিৰোধ্য মায়া-মোহ।\nবিধৱাগৰাকীৰ সমস্ত ৰূদ্ধ প্ৰীতি, শিশুটিৰ প্ৰতি সঞ্চিত কৰি, এদিন শাওণ মহীয়া ৰাতি কাদম্বিনীৰ অকস্মাৎ মৃত্যু ঘটিল।\nৰাণীহাটৰ শ্মশানখন লোকালয়ৰ পৰা বহু দূৰৈত, এটা পুখুৰীৰ পাৰত বিশাল আহত এজোপাৰ সৈতে মুকলি পথাৰ এখনৰ দাঁতিত। শাওন মাহৰ আন্ধাৰ ৰাতি, মেঘে ওন্দোলি থকা আকাশত তৰা বা পোহৰৰ লেশমান চিন নাই। শ্মশানৰ কাষত থকা জীৰ্ণ খেৰৰ চালি এখনৰ তলত মৃতদেহটো চাঙীখনত পৰি আছে আৰু দুজনে পহৰা দি বহি আছে। নিতাই আৰু গুৰুচৰণ বোলা দুজনে শুকান খৰি বিচাৰি গৈছে। লেম্পটো নিজে নিজে নুমাই যোৱাত, বেৰপেটীত খোচ মাৰি অনা, সেমেকি যোৱা দিয়াচলাইৰে বহু চেষ্টা কৰি, এডাল কাঠিও জ্বলাব নোৱাৰি বিধূ বোলাজনে কলে, "বনমালী, এচিলিম ধপাঁত পোৱা হলে, লৰালৰিকৈ আহোঁতে লগত একোৱেই অনা নহ'ল।"\n"ম‌ই ফটচনে গৈ, লৈ আনো নেকি, দদাই?"\nবনমালীৰ পলায়নৰ অভিপ্ৰায় বুজি, বিধূ বোলাজনে কলে,\n"নালাগে মনে মনে বহি থাক। ত‌ই গ'লে ম‌ই অকলে থাকিব নোৱাৰিম।"\nএনেদৰে দুয়ো কিছু সময় বহি থাকিল। এটা এটা মুহূৰ্ত এযুগৰ সমান যেন লাগিছে দুয়োৰে। শুকান খৰি আনিম বুলি যোৱা দুজনক উদ্দেশ্যি বেয়া মাত দু-আষাৰ মান মাতি বনমালী চূপ হৈ পৰিল।\nকতো কোনো শব্দ নাই, আক্ষৰিক অৰ্থত মৰিশালিৰ নিস্তব্ধতা, কেৱল পুখুৰীৰ পৰা ভাঁহি অহা অবিৰত জিলিৰ মাত আৰু ভেকুলীৰ টোৰটোৰণি। হঠাৎ দুয়োৰে এনে লাগিল, মৃতদেহটো যেন ঈষৎ লৰি উঠিছে আৰু বাগৰ সলালে। বনমালী আৰু বিধূই হৰিনাম লৈ কলপাত কপাঁদি কপিব ধৰিলে। ক্ষন্তেক পিছতেই মৃতদেহটোৰ ফালৰ পৰা দীৰ্ঘনিশ্বাস এটা ভাঁহি অহাৰ পিছত, দুয়ো গাওঁ অভিমুখে ভিৰাই লৰ মাৰিলে। কিছুদূৰ যোৱাৰ পিছত সিফালৰ পৰা সিহতৰ অৱশিষ্ট সঙ্গী দুজনে খৰি যোগাৰ কৰি, হাতত লেম্প এটা লৈ আহি থকা অৱস্থাত লগ পাইহে তত পালে। দুয়োৰে পৰা শ্মশানৰ ঘটনাৰ বৰ্ণনা শুনি নিতাই আৰু গুৰুচৰণে হাঁহি উৰুৱাই দি, দুয়োকে তামাম উপলুঙা কৰিলে। তথাপি কালবিলম্ব নকৰি চাৰিওজন শ্মশান আহি ওলাল। তালৈ আহি দেখে যে চালিঘৰত মৃতদেহ নাই, অকল চাঙীখন পৰি আছে। বুকু কঁপি যোৱা দৃষ্টিৰে চাৰিওজনে পৰস্পৰৰ চকুলৈ চালে। মৃতদেহটো শিয়ালে টানি নিয়া নাইতো? কিন্তু চাঙীখনত মেৰিয়াই অনা বিচনা চাদৰখনো নাই যে? অনুসন্ধান কৰি আগবাঢ়ি গৈ থাকোতে, দিনত হোৱা বৰষুণৰ বাবে তিতি থকা মাটিত, কিছুসময়ৰ আগৰ যেন লগা, মহিলাৰ সৰু সৰু ভৰিৰ খোজ দেখিলে। শাৰদাশংকৰক ভূতৰ কাহিনী কৈ পতিয়ণ নিয়াব পৰা মানুহ নহয়, গতিকে চাৰিও মিলি সিদ্ধান্ত ললে যে মৃতদেহটো দাহ কৰি অহা বুলিয়েই কব। এই বিষয়ে কাৰো নিশ্চয় সন্দেহৰ কোনো অৱকাশ নাথাকিব, কাৰণ এনেয়েও মৃতদেহ কোনো অমূল্য সম্পদ নহয় যে কোনোবাই চুৰ কৰি নিব!\nকাদম্বিনী মৰা নাছিল। হঠাৎ কিবা কাৰনত হৃদক্ৰিয়া বন্ধ হৈ গৈছিল। চাঙীত পৰি থকা অৱস্থাত, তাই সচেতন হোৱাৰ পিছত দেখিলে চাৰিওফালে ঘোৰ অন্ধকাৰ। অভ্যাস অনুসৰি বৰজায়েকক "বাইদেউ" বুলি দুবাৰমান মাতিলে। আন্ধাৰৰ মাজত কোনো উত্তৰ নাহিল। লাহে লাহে মনত পৰিল মৃত্যুশৰ্য্যাৰ কথা। বুকুৰ মাজত তীব্ৰ বিষ এটা উঠাৰ পিছত বিচনাখনত ঢলি পৰা মুহূৰ্তটো আৰু ৰূদ্ধকন্ঠেৰে কোৱা "বাইদেউ, মাইনাটোক মোৰ ওচৰলৈ আনকচোন, মোৰ বুকুখন বৰ ধৰফৰ কৰিছে।" শেষ কথাষাৰ।\nকাদম্বিনীৰ সমস্ত স্মৃতি আৰু চেতনা, বিশ্বজগতৰ অন্য এক মুহূৰ্তৰ সতে একাকাৰ হৈ পৰিল।\nপ্ৰথমতে ভাবিলে যমালয় নিশ্চয় এনেকু্ৱাই, চিৰনিৰ্জন আৰু চিৰান্ধকাৰ। তাত চাবলগীয়া, শুনিবলগীয়া, কৰিবলগীয়া একোৱেই নাই, মাথোঁ এইদৰেই চিৰদিন সাৰে থাকি উঠি-বহি কটাব লাগিব। বহুবছৰ আগতে কিবা এক পূণ্যতিথি উপলক্ষে শ্মশানলৈ সপৰিয়ালে আহিছিল আৰু সকলোৰে লগত লগে ভাগে পুখুৰীত গা ধুইছিল। তাই পুখুৰীৰ পাৰত কলহেৰে পানী তুলি গা ধুইছিল কাৰণ তাই সাঁতুৰিব নাজানিছিল। তাই এবাৰ ভাবিলে ঘৰলৈ উভতি যাওঁ। কিন্তু পিছ মুহূৰ্ততে ভাবিলে, "ম‌ইতো জীয়াই থকা নাই, মোক ঘৰ সোমাবলৈ কিয় দিব? মোৰ উপস্থিতি এতিয়া অমঙ্গলীয়া, জীৱজগতৰ পৰা ম‌ই নিৰ্বাসিত - ম‌ই মাথোঁ মোৰ, প্ৰেতাত্মা।"\nনিজৰ মনলৈ অহা প্ৰশ্নসমূহৰ উত্তৰ নিজেই নিজক দিছে। যদি ম‌ই নাই মৰা তেনেহলে ইমান দূৰৰ শ্মশানলৈ ম‌ই কিদৰে আহিলো? মোৰ অন্ত্যেষ্টি ক্ৰিয়া সমাপন যদি নাইয়েই হোৱা, শ্মশানলৈ দাহ কৰিবলৈ অহা মানুহবোৰ ক'ত?\n"এতিয়াৰ পৰা এই পৃথিৱীৰ জনমানসৰ, ম‌ই কোনো নহয়। ম‌ই ভীষণ অকল্যাণকাৰী, ম‌ই মোৰ প্ৰেতাত্মাহে।"\nএই কথাখিনি মনলৈ অহাৰ পিছ মুহূৰ্ততে বিশ্বজগতৰ সকলো বন্ধন ছিন্ন হৈ পৰিল। অদ্ভূত শক্তিৰ অধিকাৰিনী, যি মন যায় তাকেই কৰিব পৰা, অসীম স্বাধীনতাৰ অনুভবে, তাইক একপ্ৰকাৰ উন্মত্ত কৰি তুলিলে। মনৰ মাজত লাজ, ভয়, ভাবনা লেশমাত্ৰ‌ও নৰ'ল আৰু নিৰ্ভয়ে শ্মশান, পথাৰ, হাবি-বনৰ বোকা পানী গছকি উদভ্ৰান্তৰ দৰে খোজকাঢ়ি এটা সময়ত ক্লান্ত-শ্ৰান্ত হৈ পৰিল। ৰাতিপুৱাৰ ফেহুজালি দিয়াৰ পৰত, চৰাই চিৰিকতিৰ মাত আৰু মানুহৰ সমাগমে মনত ভীতিৰ সঞ্চাৰ কৰিলে। আন্ধাৰৰ মাজত যেতিয়া তাই শ্মশানত আছিল, হাবি বননি তথা শাওন মহীয়া নিশাৰ পথাৰত আছিল, তেতিয়া তাই নিৰ্ভয়ে আছিল, সেইয়া যেন তাইৰ নিজৰহে ৰাজ্য। দিনৰ পোহৰেৰে আলোকিত, জনসমাগম তাইৰ বাবে ভয়ংকৰ অনুভূত হ'ল। যিদৰে মানুহে ভূতক ভয় কৰে, ঠিক তেনেদৰে ভূতেও মানুহক ভয় কৰে, মৃত্যুনদীৰ দুয়োপাৰে দুয়োৰে বাসস্থান ।\nওৰেটো নিশা বিনিদ্ৰ ৰজনী অতিবাহিত কৰা, কাদম্বিনীৰ কানি কাপোৰ বোকা-পানীৰে লেতেৰা হৈ পৰাৰ পিছত, যিধৰণৰ চেহেৰা হৈছিল, সৰু লৰা ছোৱালীয়ে দেখিলেই ভয় খাব। সৌভাগ্য ক্ৰমে এজন বয়সস্থ বাটৰুৱাই কথাটো মন কৰি সুধিলে,\n"আই তোমাক দেখি ভালঘৰৰ বোৱাৰী যেন লাগিছে! পিছে তুমি এই বেশত কলৈ যাব ওলাইছা?"\nবাটৰুৱাৰ মুখত "ভালঘৰৰ বোৱাৰী" শব্দটো শুনি কাদম্বিনী নিজৰ অস্তিত্ব সম্পৰ্কে সন্দিহান হৈ পৰিল।\nবাটৰুৱাজনে একো উত্তৰ নাপাই পুনৰ কলে, "আই, তোমাক ঘৰলৈ আগবঢ়াই থৈ আহো। তোমাৰ ঘৰটো কোনডোখৰত বাৰু?"\nবাটৰুৱাজনৰ প্ৰশ্নত কাদম্বিনী কিছু চিন্তাত পৰিল। শহুৰৰ ঘৰলৈ উভতি যোৱাৰ প্ৰশ্ন‌ই নুঠে, নিজৰ বুলিবলৈ মা-দেউতাও কোনো নাই, সৰুকালৰ সখি যোগমায়াৰ কথা মনত পৰিল। সখি যোগমায়াৰ সতে বিয়াৰ পিছত দেখা সাক্ষাৎ হোৱা নাই যদিও, চিঠি আদান প্ৰদানৰ মাজেৰে যোগাযোগ আছে। চিঠিৰ জৰিয়তে দুয়োৰে বন্ধুত্বৰ যোগসূত্ৰ এতিয়াও অটুট হৈ আছে।\nকাদম্বিনীয়ে বাটৰুৱাজনক কলে, "নিশিন্দাপূৰৰ শ্ৰীপতিচৰণ বাবুৰ ঘৰলৈ যাম।"\nবাটৰুৱাজন চহৰলৈ গৈ আছিল, নিশিন্দাপুৰ বৰ এটা ওচৰত নহয় যদিও, তেখেতে কাদম্বিনীক শ্ৰীপতি বাবুৰ ঘৰলৈ আগবঢ়াই থৈ গ'ল।\nদুয়ো সখিৰ মিলন হ'ল। প্ৰথমতে দুয়ো দুয়োকে চিনি পাওতে অসুবিধা হৈছিল যদিও বাল্যকালৰ স্মৃতিয়ে সকলো পৰিস্ফুট কৰি পেলালে।\nযোগমায়াই কলে, "তুমি যে এনেদৰে আহি ওলাবা, ম‌ই সপোনতো ভবা নাছিলো। তোমাৰ শহুৰৰ ঘৰৰ মানুহে আহিব দিলেহে বুলিছো।"\nকাদম্বিনী কিছুসময় মনে মনে থাকি অৱশেষত কলে, "শহুৰৰ ঘৰৰ কথা আৰু নুলিয়াবা। ম‌ই এতিয়াৰ পৰা তোমাৰ ইয়াতেই থাকিম। তোমাৰ ঘৰৰ সকলো কাম বন কৰি দিম। ম‌ই তোমাৰ দাসী হৈ থাকিম।"\n"কিবোৰ যে কোৱা, তুমি দাসী কিয় হ'বা? তুমি মোৰ অতি মৰমৰ বান্ধৱী।"\nদুয়োৰে কথাবাৰ্তাৰ মাজতে যোগমায়াৰ পতি শ্ৰীপতি আহি ঘৰ সোমাল। শ্ৰীপতি অহাৰ পিছত কাদম্বিনীয়ে সৌজন্যতাৰ খাতিৰত মূৰত ওৰণি নললে আৰু নিস্পৃহভাবে কোঠাৰ পৰা ওলাই গ'ল।\nযোগমায়াই বান্ধৱীৰ বিষয়ে পতিদেৱক নানান ধৰনে বুজোৱাৰ প্ৰস্তুতি লৈ কথাবোৰ আৰম্ভ কৰিছিল যদিও পতিদেবে এক কথাত কাদম্বিনীক ৰাখিবলৈ সন্মত হ'ল। বান্ধৱী সম্পৰ্কে সকলো কথা পতিদেবে ইমান সহজে, বিনাবাক্যব্যয়ে মানি লোৱা কথাটো যোগমায়াৰ অকণো ভাল নালাগিল।\nকাদম্বিনী সখিয়েকৰ ঘৰত থাকিল যদিও, সখিয়েকৰ সতে মন উজাৰি মিলামিচা কৰিব নোৱাৰিলে। নিজৰ অস্তিত্বৰ ওপৰত থকা সন্দেহ আৰু সংকটে তাইক এক বিচ্ছিন্ন দ্বীপৰ অধিবাসী কৰি তুলিছিল।\nকাদম্বিনীয়ে যোগমায়াৰ মুখলৈ চাই ভাবে, "পতিদেব আৰু ঘৰ সংসাৰ লৈ তাই যেন বহু দূৰৰ, অন্য এক জগতত আছে। মায়া-মমতা, কৰ্ত্তব্যবোধৰ মাজেৰে তাই পৃথিৱীৰ বাসিন্দা আৰু ম‌ই যেন এক শূন্য ছায়া। তাই অস্তিত্বৰ দেশৰ বাসিন্দা আৰু মোৰ অস্তিত্ব, অনন্তৰ সিপাৰে।"\nযোগমায়াৰো কাদম্বিনীক দূৰ্বোধ্য সাঁথৰ তথা ৰহস্যময় যেন লাগিবলৈ ল'লে। আচলতে মহিলাই অনিশ্চিত ৰহস্য সহ্য কৰিব নোৱাৰে। অনিশ্চয়তাক লৈ কবিত্ব কৰিব পাৰি, বীৰত্ব কৰিব পাৰি, পাণ্ডিত্য কৰিব পাৰি, কিন্তু ঘৰ সংসাৰ চলাব নোৱাৰি। দিনক দিনে কাদম্বিনী যিমানেই দূৰ্বোধ্য হৈ উঠিল, যোগমায়াৰো বিৰক্তি সিমানেই বাঢ়ি গৈ থাকিল, মনতে ভাবিলে কি যে হাড়মাল চপাই ললো।\nকাদম্বিনীয়ে নিজক ভয় কৰে, বাহিৰত তাইৰ কোনো ভয় নাই। যেতিয়াই তেতিয়াই নিজৰ কোঠাৰ ভিতৰত চিঞৰি উঠে। তাইৰ ভয়ে ঘৰখনৰ বাকী সদস্যসকলোলৈ সোচঁৰিলে আৰু চাকৰ-বাকৰ আনকি যোগমায়াইয়ো ভূত দেখিবলৈ ললে।\nএদিন নিশা হঠাৎ চিঞৰ বাখৰ কৰি কাদম্বিনী যোগমায়াৰ কোঠাত সোমাই ভৰিত জোৰকৈ সাৱতি ধৰি ক'ব ধৰিলে,\n"বাইদেউ ম‌ই তোমাৰ ভৰিত ধৰি কাবৌ কৰিছো। মোক অকলে নাৰাখিবা।"\nপিছদিনা যোগমায়াই পতিদেবক তলব কৰি ভৎৰ্সনা কৰিলে, "আপুনি কি ধৰণৰ মানুহ হে? এগৰাকী তিৰোতা মানুহ, নিজৰ শহুৰৰ ঘৰখন এৰি আহি আপোনাৰ ঘৰত, মাহৰ পিছত মাহ ধৰি পৰি আছে, অথচ আপোনাৰ মুখত আজিলৈকে কোনোধৰণৰ আপত্তি বা বিৰক্তি, একো এটা নেদেখিলো। আচল কথাটো কি, ক‌ওকচোন? আপোনাৰ মনৰ ভিতৰত কি চলি আছে, হয়নে? আপোনালোক পুৰুষ মানুহবোৰ চব একেই।"\nকোনোবা পুৰুষে কোনোবা দুখিনী নাৰীৰ প্ৰতি সহমৰ্মিতা দেখুৱালে, নাৰীসকলেই কিন্তু নাৰীগৰাকীক দোষী সাব্যস্ত কৰিবলৈ উঠিপৰি লাগি যায়। সকলো ধৰনৰ ঘটনাৰ শেষ পৰিণতি হিচাবে পতিদেবক দোষী সাব্যস্ত কৰাৰ পৰম্পৰাগত নাৰীসুলভ মানসিকতাৰ পৰা যোগমায়াও ব্যতিক্ৰম নাছিল। পতি শ্ৰীপতিয়ে সুন্দৰী বিধৱা তথা নিসহায়া কাদম্বিনীৰ প্ৰতি দেখুউৱা যথোচিত কৰুণাক, যোগমায়াই পতিৰ দুৰ্বলতা বুলি ধৰি ললে।\nপ্ৰকৃততে শ্ৰীপতিয়ে কাদম্বিনী সম্পৰ্কে ভাবিছিল, "নিশ্চয়, এই পুত্ৰহীনা বিধৱা মানুহজনীক শহুৰৰ ঘৰত যথেষ্ট অত্যাচাৰ কৰিছিল আৰু তাই সহ্য কৰিব নোৱাৰি আহি আজি মোৰ ঘৰত আশ্ৰয় লৈছেহি। পিতৃ-মাতৃহীন সংসাৰত কেও কিছু নোহোৱা মানুহজনীক ঘৰৰ পৰা কোন সতে উলিয়াই দিওঁ?"\nএইদৰেই তেখেতে যোগমায়াক বুজাই বঢ়াই ৰাখিছিল কিন্তু যোগমায়াই দিনক দিনে নানাধৰণৰ বাক্যবাণেৰে পতিদেৱৰ কৰ্ত্তব্যবোধক আঘাত হানি জৰ্জৰিত কৰিবলৈ ধৰিলে। অৱশেষত শ্ৰীপতিয়ে সিদ্ধান্ত ললে চিঠি লিখা-লিখি নকৰি, নিজেই ব্যক্তিগত ভাবে কাদম্বিনীৰ শহুৰৰ ঘৰ ৰাণীহাটলৈ গৈ ঘটনাৰ বুজ লৈ আহিব আৰু পৰৱৰ্তী সিদ্ধান্ত গ্ৰহণ কৰিব।\nপতি শ্ৰীপতি যোৱাৰ পিছত যোগমায়াই কাদম্বিনীক কলে, "সখি, তুমি মোৰ ইয়াত আৰু বেছিদিন থকাটো বৰ এটা ভাল নহব, আচলতে মানুহবোৰে কি ভাবিব, কোৱা?"\nকাদম্বিনীয়ে যোগমায়াৰ মুখলৈ গভীৰভাবে চাই কলে, "মানুহৰ সতে মোৰ নো কি সম্পৰ্ক?"\nকথাষাৰ শুনি যোগমায়া আচৰিত হৈ অকণমান খঙত কলে, "মানুহৰ সতে তোমাৰ সম্পৰ্ক নাথাকিব পাৰে, আমাৰতো আছে। বেলেগ ঘৰৰ বোৱাৰী এগৰাকীক আমি কিমানদিন আটক কৰি ৰাখিম?"\nকাদম্বিনীয়ে কলে, "মোৰ নো শহুৰৰ ঘৰ বুলিবলৈ কি আছে? ম‌ই তোমালোকৰো কিবা হ‌ওঁ জানো! ম‌ই এই পৃথিৱীৰ হ‌ওঁ নে? তোমালোকে হাঁহিছা, কান্দিছা, ভালপাইছা, নিজৰ মাজত ব্যস্ত হৈ আছা, ম‌ই কেৱল চাইহে আছো! তোমালোক মানুহ আৰু ম‌ই মাথোঁ প্ৰচ্ছায়া। তোমালোকৰ সতে মোৰ কি সম্বন্ধ যে, ভগবানে মোক এতিয়াও তোমালোকৰ সতে, এই পৃথিৱীত ৰাখিছে?"\nকাদম্বিনীয়ে কথাখিনি এনেকৈ ক'লে যে, যোগমায়াৰ কিবা এটা বুজি পোৱা যেন লাগিল অথচ আচল কথাটো কি ধৰিব‌ই নোৱাৰিলে মাথোঁ ভাবিলে, "কতে মৰো ম‌ই! মৰতীজনীয়ে কয় কি?"\nনিশা প্ৰায় দহমান বজাত শ্ৰীপতি ৰাণীহাটৰ পৰা উভতি আহিছে। বাহিৰত মূষলধাৰে বৰষুণ পৰিছে। কলহৰ কাণে ঢলা বৰষুণৰ শব্দ শুনি এনে লাগিছে যেন এই বৰষুণৰ শেষ নাই আৰু এই নিশাৰো শেষ নাই।\nযোগমায়াই শ্ৰীপতিৰ মুখলৈ চাই সুধিলে, "কি হ'ল, ক‌ওক আকৌ!"\n"কৈ আছো ৰবা, বহু কথা আছে" বুলি কৈ শ্ৰীপতিয়ে কাপোৰ কানি সলাই চুৰট এটা জ্বলালে। শ্ৰীপতিক বৰ চিন্তাক্লিষ্ট যেন দেখি, যোগমায়াই কৌতূহল দমন কৰিব নোৱাৰি কলে,\n"হেৰি কিবা ক'ব নে?"\nশ্ৰীপতিয়ে কলে, "তুমি কৰবাত কিবা এটা ভুল কৰিছা যেন লাগিছে!"\nযোগমায়াই কিঞ্চিত উত্তেজিত হৈ কলে, "কেনে ভুল? শুনোচোন!"\nশ্ৰীপতিয়ে কলে, "তোমাৰ ঘৰত ইমানদিনে থকা, এই মানুহগৰাকী তোমাৰ বান্ধৱী কাদম্বিনী নহয়।"\nএনেধৰণৰ কথা শুনিলে যিকোনো নাৰীৰেই খং উঠাটো স্বাভাৱিক, আৰু ক‌ওঁতাজন যদি স্বয়ং পতিদেব হয় তেতিয়াহলে আৰু কথাই নাই।\nযোগমায়াই কলে, "মোৰ বান্ধৱীক ম‌ই চিনি নাপা‍ওঁ, এতিয়া তুমিহে চিনাকী কৰি দিবা! কি প্ৰলাপ বলকিছা?"\nশ্ৰীপতিয়ে বুজনি দি কলে,"ম‌ই তোমাৰ সতে কোনোধৰনৰ তৰ্কৰ মাজলৈ যাব বিচৰা নাই। সকলো তথ্য‌ই প্ৰমাণ কৰে যে তোমাৰ বান্ধৱী মৃত। এইবিষয়ে কোনো সন্দেহৰ অৱকাশ নাই।"\nযোগমায়াই বিৰক্ত হৈ কলে, "হেৰি শুনক, আপুনি যে কিবা এটা গণ্ডগোল লগাই আহিব, ম‌ই আগতেই জানিছিলো। ক'লৈ যাবলৈ গৈ, কলৈ বা গ'ল, কি শুনি আহিল, তাৰ কোনো ঠিকনা নাই! আপুনি নিজে যোৱাৰ সিদ্ধান্ত লৈ, গোটেইখন খেলিমেলি লগালে। চিঠি এখন লিখি পঠিয়ালেই, চব সমস্যা সমাধান হ'ল হেতেঁন।"\nনিজৰ দক্ষতাৰ ওপৰত পত্নীয়ে যি প্ৰশ্নচিহ্ন অৱতাৰণা কৰিলে, তাক মষিমূৰ কৰিবলৈ শ্ৰীপতিয়ে বিভিন্ন ধৰণৰ প্ৰমাণ আৰু তথ্য আগবঢ়াই, যৎপৰোনাস্তি চেষ্টা চলালে যদিও কোনো সুফল নাপালে। পতি-পত্নীৰ হয় আৰু নহয়ৰ মাজেৰে ৰাতি দুপৰ হ'ল।\nঅৱশ্যে এই মুহূৰ্তত, কাদম্বিনীক ঘৰৰ পৰা খেদি পঠিউৱাত দুয়োৰে কোনো দ্বিমত নাছিল।\nএজনে কৈছে, "ম‌ই নিজ কাণে শুনি আহিলো, মানুহজনী মৰা বুলি সকলোৱে একমুখে কলে।"\nআন এগৰাকীয়ে কৈছে, "চকুৰ আগত মানুহজনীক দেখি থকাৰ পিছত, ম‌ইনো কেনেকৈ বিশ্বাস কৰো?"\nঅৱশেষত যোগমায়াই সুধিলে, "আচ্ছা, কাদম্বিনী কেতিয়া মৰিছিল সেই তাৰিখটো কিবা কলে নে?" যোগমায়াই মনতে ভাবিলে কাদম্বিনীৰ মৃত্যুৰ তাৰিখ আৰু তাইলৈ লিখা চিঠিৰ তাৰিখৰ মাজত অনৈক্য সাব্যস্ত কৰি, পতিদেবৰ ভুল প্ৰমাণ কৰিম বুলি।\nশ্ৰীপতিয়ে জনোৱা তাৰিখ অনুযায়ী, হিচাব কৰি দেখা গ'ল যিদিনা সন্ধিয়া কাদম্বিনী সিহঁতৰ ঘৰলৈ আহিছিল, ঠিক আগদিনাখন কাদম্বিনীৰ মৃত্যু হৈছিল। কথাটো অনুভব কৰা মাত্ৰেই যোগমায়াৰ বুকু কঁপি উঠিল আৰু শ্ৰীপতিও বিব্ৰত হৈ পৰিল।\nঠিক সেই মুহূৰ্ততে কোঠাটোৰ দুৱাৰখন খোল খাই গ'ল আৰু বাহিৰৰ পৰা অহা বৰষুণ মিশ্ৰিত চেঁচা বতাহ এজাকে, ভিতৰত জ্বলি থকা চাকি গছি অকাস্মাৎ নুমুৱাই পেলালে। বাহিৰৰ অন্ধকাৰে কোঠাটো ছানি ধৰিলে আৰু তড়িৎ গতিত কাদম্বিনী ভিতৰলৈ সোমাই আহিল। সময় তেতিয়া প্ৰায় শেষ প্ৰহৰ আৰু বাহিৰত অবিৰত বৰষুণ পৰি আছে।\nকাদম্বিনীয়ে কলে,"সখি, ম‌ই তোমাৰেই বান্ধৱী, কাদম্বিনী, কিন্তু এতিয়া ম‌ই জীয়াই থকা নাই। ম‌ই মৰি আছো।"\nকথাষাৰ শুনি যোগমায়াই ভয়ত চিঞৰি উঠিল। শৰতৰ মুখৰ পৰা এটাও শব্দ নোলাল।\n"কিন্তু ম‌ই মৰাৰ বাহিৰে অইন কোনো অপৰাধ কৰা নাই। মোৰ যদি ইহলোকত স্থান নাই, পৰলোকতো স্থান নাই, তেনেহলে ম‌ই কলৈ যাওঁ?"\nতীব্ৰকন্ঠে যেন বিধাতাক উদ্দেশ্যি প্ৰশ্নহে কৰিছে,"ম‌ই, তেনেহলে ম‌ই কলৈ যাওঁ?"\nএইবুলি মূৰ্ছিত দম্পতিহালক আন্ধাৰ কোঠাটোত এৰি থৈ, বাহিৰৰ বৰষুণৰ মাজত, নিজৰ অস্তিত্বৰ উমান লবলৈ ওলাই গ'ল।\nকাদম্বিনী যে কেনেকৈ গৈ ৰাণীহাট পালেগৈ, সেইয়া এতিয়াও সাঁথৰ! ওৰে দিনটো অনাহাৰে, পৰিত্যাক্ত মন্দিৰ এটাৰ ভিতৰত থাকি কটাই দিলে। সন্ধিয়া ক'লা মেঘে আকাশ ছানি ধৰাত, গাওঁৰ মানুহবোৰ নিজ নিজ ঘৰৰ ভিতৰ সোমাল, সেই সুযোগতে মন্দিৰৰ পৰা তাই ওলাল। দীঘল ওৰণি লৈ জমিদাৰৰ হাউলীত সোমাওতে, প্ৰবেশ দ্বাৰৰ ৰক্ষী সকলে কোনোবা বন কৰা ছোৱালী বুলি, বিশেষ সোধ পোছ নকৰিলে। সেই সময়ত ডাঙৰকৈ বতাহ বৰষুণ জাকো নামি আহিল।\nচ'ৰা ঘৰত বহি শাৰদাশংকৰৰ পত্নীয়ে, বিধৱা ননন্দগৰাকীৰ সতে তাছ খেলি আছে। বনকৰা ছোৱালীজনী পাকঘৰত আৰু ওপৰ মহলাৰ শয়নকক্ষত জ্বৰ উঠি বিচনাত পৰি শুই আছে কাদম্বিনীৰ মৰমৰ মাইনাটো। কাৰো চকুত নপৰাকৈ, তাই চিৰি বগাই ওপৰ মহলাৰ কোঠাটোৰ ভিতৰত সোমাল। তাই যে কি ভাবি, তাইৰ শহুৰৰ ঘৰলৈ বুলি আহিছে, তাই নিজেও নাজানে। মাথোঁ মৰমৰ মাইনাক এবাৰ নয়নভৰি চোৱাৰ মন। তাৰপিছত কেনি যাব, কি কৰিব, একো ভবা নাই।\nচাকিৰ পোহৰত দেখিলে, শুকাই খীণাই যোৱা মাইনাই হাত দুখন মুঠি মাৰি শুই আছে। তাক দেখাৰ লগে লগে, উত্তপ্ত হৃদয় যেন তৃষাতুৰ হৈ পৰিল- এবাৰ বুকুৰ মাজত সুমুৱাই, তাক মৰম নকৰি উপায় আছে জানো!\nতাই মনতে আওঁৰালে, "ম‌ই নাই, ইয়াক চোৱা চিতা কৰিবলৈ কোনো নাই। মাকে কথাৰ মহলা, ৰং-তামাচা আদিক লৈয়েই মত্ত। ম‌ই থকা দিনকেইটা, মোৰ ওপৰত এৰি দি, নিশ্চিন্ত হৈ আছিল, কোনোদিন সন্তানৰ কোনো দায়-দায়িত্ব নল'লে। এতিয়া মাইনাক কোনে চোৱা চিতা কৰিব?"\nমাইনাই টোপনিৰ জালতে বাগৰ সলাই কলে, "সৰমাই, ম‌ই পানী খাম।"\n"ক'তে মৰো ম‌ই, সোণটো, সৰু মাৰক এতিয়াও পাহৰা নাই!" কলহৰ পৰা পানী এগিলাচ ঢালি লৈ, মাইনাক বুকুৰ মাজত তুলি লৈ পানী খুৱাই দিলে।\nটোপনি গৈ থকা অৱস্থাত, আগতে সদায় সৰুমাকৰ হাতেৰে পানী খোৱাৰ অভ্যাস সেয়ে মাইনা অকনো আচৰিত নহ'ল। অৱশেষত কাদম্বিনীয়ে বহুদিনৰ হেপাঁহ পূৰণ কৰি তাৰ গালত চুমা এটা খাই, তাক শুৱাই দিব ল‌ওঁতেই, তাৰ টোপনি ভাঙিল আৰু সি মৰমৰ সৰমাইক জোৰে সাৱতি ধৰি কলে,\n"সৰমাই, ত‌ই বোলে মৰিছিলি?"\nসৰমাকে কলে, "হয়, মাইনা।"\n"তেতিয়াহ'লে ত‌ই ক'ৰ পৰা ঘুৰি আহিলি। আকৌ মৰি যাবি নেকি, সৰমাই?"\nঠিক সেই সময়তে খেলিমেলি এটা হ'ল। বনকৰা ছোৱালীজনী কাঁহৰ বাটি এটাত চাগু লৈ কোঠাটোত সোমাই "অ' মা মৰিলো ঐ" বুলি কৰ্ফাল খাই মজিয়াত পৰি থাকিল।\nছোৱালীজনীৰ চিঞৰ শুনি, তাছ খেল এৰি গৃহস্থিনী লৱৰি আহি , ঘৰৰ ভিতৰ সোমাই কাঠ হৈ পৰিল, না পাৰে পলাব না পাৰে থাকিব, মুখেদি এটা শব্দ‌ও নোলাল।\nঘটনা দেখি মাইনাৰ মনতো ভয় সোমাল আৰু সি কান্দি কান্দি কলে, "সৰমাই, ত‌ই ইয়াৰ পৰা যাগৈ।"\nসখিয়েকৰ ঘৰলৈ গৈ অনুভৱ কৰিছিল, শৈশৱৰ বান্ধৱীজনীৰ মৃত্যু হোৱা বুলি কিন্তু মাইনাৰ কোঠাত সোমোৱাৰ পিছৰে পৰা অনুভৱ কৰিলে, মাইনাৰ "সৰমা" একতিলো মৰা নাই।\nব্যাকুলভাবে তাই কলে, "বাইদেউ, তোমালোকে মোক দেখি কেলেই ভয় কৰিছা? এইয়া চোৱা, তোমালোকৰ ম‌ই আগৰ দৰেই আছো।"\nডাঙৰ জায়েক আৰু থিয় হৈ থাকিব নোৱাৰিলে, থিতাতে মূৰ্ছা গ'ল। ভনীয়েকৰ পৰা খবৰ পাই শাৰদাশংকৰ লৱৰি আহিল। কৰযোৰে কাদম্বিনীক কলে,"সৰুবোৱাৰী, এইয়া তোমাৰ উচিত হৈছে জানো? সতীশ আমাৰ বংশৰ একমাত্ৰ ল'ৰা সন্তান, তাৰ ওপৰত তোমাৰ নজৰ কিয়? আমি তোমাৰ আপোন মানুহ নহয় জানো? তুমি যোৱাৰ পিছৰে পৰা তাক বেমাৰে নেৰাই হৈছে, দিনক দিনে খীণাই গৈছে আৰু দিনে ৰাতি কেৱল "সৰমাই" "সৰমাই" কৰি থাকে। এই সংসাৰৰ পৰা বিদায় ল'লাই যেতিয়া, মায়া-মোহ এৰি দিয়া, আমি তোমাৰ বাবে যথোচিত ক্ৰিয়া-সৎকাৰ আদি কৰিম।"\nকাদম্বিনীয়ে আৰু সহ্য কৰিব নোৱাৰিলে, তীব্ৰকন্ঠে চিঞৰি উঠিল, "দাদা, ম‌ই মৰা নাই দাদা। ম‌ই কিদৰে বুজাওঁ, যে ম‌ই মৰা নাই! এইয়া, এইয়া চাওঁক, ম‌ই জীয়াই আছো।"\nএইবুলি মজিয়াত পৰি থকা কা‍হঁৰ বাটিটো তুলি কপালত আঘাত কৰিব ধৰিলে আৰু কপাল ফাটি তেজ ওলাবলৈ ধৰিলে। তেজ দেখুৱাই কলে,"এইয়া চাওক, ম‌ই জীয়াই আছো।"\nকাক কম কোনে পতিয়াব! জনমানসত নিজৰ চৰম সত্যক পতিয়ন নিয়াব নোৱাৰি আৰু মানুহবোৰৰ নিৰ্লিপ্ত মুখায়বে, বহুদিনৰ পুঞ্জীভূত ক্ষোভ আৰু হতাশা উজাগৰ কৰি তুলিলে। সহ্য আৰু ধৈৰ্য্যৰ চৰম সীমা অতিক্ৰম কৰি, মানসিক সন্তুলন হেৰুৱাই ক্ষুব্ধ কাদম্বিনীয়ে তেতিয়া, "ম‌ই মৰা নাই, ম‌ই মৰা নাই'' বুলি চিঞৰি চিঞৰি ঘৰৰ পৰা ওলাই, চিৰিয়েদি নামি, একে লৰে হাউলীৰ পিছফালে থকা পূখুৰীত গৈ পৰি দিলে। শাৰদাশংকৰে প্ৰথম মহলাৰ কোঠাটোৰ ভিতৰৰ পৰাই "জপং" কৈ শব্দ এটা শুনিলে।


আঁঠুৰ মগজু – ৰীতা লীনা সোণোৱাল – ফটাঢোল\nজনপ্ৰিয় অসমীয়া হাস্য-ব্যংগ আলোচনী\nসংখ্যাটোৰ আঁৰৰ কথা\nআমাৰ ফেচবুক গোট\nআমাৰ ফেচবুক পেজ\nফটাঢোল এণ্ড্ৰ’ইদ এপ\nNovember 1, 2019 লটিঘটি\t7 Comments\nআঁঠুৰ মগজু – ৰীতা লীনা সোণোৱাল\nনতুন কৈ বিয়া হোৱাৰ পাছত এওঁৰ লগত গৈ কিছুবছৰ হোজাইৰ লংকাত আছিলোঁ। এওঁ, মই কিবা এটা খেলি মেলি কৈ কাম কৰিলেই পাছফালৰ পৰা চিঞৰি কয়,\n: ছোৱালীবোৰৰ মগজুটো আঁঠুত থাকে জানানে?\nপ্ৰথমতে বুজি পোৱা নাছিলোঁ, পাছত এদিন সুধিলোঁ,\n: কিয় ছোৱালীৰ মগজু আঁঠুত থাকে বুলি চিঞৰি থাকা হে?\nইয়াৰ উত্তৰত তেওঁ এটা কাহিনী শুনালে৷\n: আমাৰ অফিচৰ অমুক দাদাক চিনি পোৱা নহয়?\n: অঁ পাওঁ।\n: সেই দাদাজনৰ, বৌৰ কাহিনী এয়া। দাদাজনৰ ঘৰ আছিল নগাঁও চহৰত। বৌৰ ইণ্টাৰভিউ এটালৈ খবৰ আহিল। প্ৰথমতে লিখিত পৰীক্ষাত বহিব লাগিব। তাৰ পাছতহে ভাইভা হ’ব। লিখিত পৰীক্ষাটো আছিল গুৱাহাটীত৷ বৌৱে পৰীক্ষাৰ এসপ্তাহ মানৰ আগৰ পৰা প্ৰস্তুতি চলালে। পঢ়া শুনাৰ সমানে সমানে গুৱাহাটীলৈ যোৱাৰ বাবে বজাৰ সমাৰো চলিল বৌৰ। যিহেতু বৌৱে পৰীক্ষাৰ আগ দিনা আহি গুৱাহাটীৰ সম্পৰ্কীয় মানুহ এঘৰত থাকিব, সেইবাবে বৌৱে তেওঁলোকৰ বাবেও কিবা কিবি ল’লে। খোৱা বস্তুও অলপ বনাই মেলি সাজু হ’ল।\nনিৰ্দিষ্ট দিনা বৌ গুৱাহাটীলৈ ৰাওনা হ’ল। দাদায়ে বৌক শুভেচ্ছা জনায় গাড়ীত উঠাই দিলে। বৌ ঠিকে ঠাকে আহি গুৱাহাটী পালেহি। পাছদিনা পুৱাই উঠি, পঢ়ি মেলি বৌ পৰীক্ষা কেন্দ্ৰলৈ গ’ল। সেইখিনি সময়তে দাদায়ে বৌলৈ দুবাৰ মান ফোনো কৰিলে হেনো। সব ঠিক ঠাক আছে। পিচে অঘটনটো ঘটিল তেতিয়াহে, যেতিয়া বৌক পৰীক্ষা হলত সোমাবলৈ দিবলৈ গাৰ্ডজনে এডমিট কাৰ্ডখন বিচাৰিলে। বৌৰতো দূৰ দূৰলৈকে এডমিট কাৰ্ডৰ লগত সম্বন্ধ নাই। এডমিটৰ লগত সম্বন্ধ দাদাৰহে আছিল। তেওঁ তাৰমানে বৌৰ ফাইলত এডমিটখন ভৰাই নিদিলে। তেতিয়াহ’লে দোষটো কাৰ? থৌড়ী না বৌৰ দোষ এইটো? তেওঁ যে পৰীক্ষা দিবলৈ গুৱাহাটীলৈ আহিছে সেইটোৱেই বহুত৷\nবৌৱে দাদালৈ ফোন লগালে। পৰীক্ষা দিবলৈ নোপোৱাৰ দুখত বেচেৰীৰ মুখেৰে মাত নোলায়। এডমিট কাৰ্ডখন দাদাৰ দোষতে বেগত নাহিল। দাদাই বোলে,\n: হেৰা, দুখ কৰিব নালাগে দিয়া৷ ঈশ্বৰে তোমালোকৰ মগজুটো আঁঠুতে দি পঠিয়ালে, কি কৰিবা আৰু! বজাৰ সমাৰ আছে যদি কিবা, কৰি লোৱা। পাৰিলে আবেলিৰ বাছত নগাঁৱলৈ উঠি দিয়া।\nদাদাৰ কাহিনী শুনি আঁঠু দুটা খেপিয়াই চালোঁ৷ এনেকুৱা যে মগজুৰ কাহিনী আৰু কিমান আছে! যিয়ে নহওক দোষটো কিন্তু দাদাৰহে আছিল, ময়ো ক’লোঁ। বেচেৰী আজলী বৌজনীলৈ বেয়াই লাগিল…!!\n« আবৰ্তন – নয়নমণি হালৈ\nফোন কল, ফ্ৰম আন-নোন নাম্বাৰ – কমল তালুকদাৰ »\nধেত তেৰি! কম দুখ লগা কথানে?\nভাল লাগিল ৰীতা\nহাঃ হাঃ, হয়তো বৌৰ গাত কি দোষ—! সেইবুলি নাৰীক এই অপমান–হুহ। 😀😀\nহয়, বা বহু অপমান। ধন্যবাদ বা পষ্টটো শ্বেয়াৰ কৰাৰ বাবে।\nআইঐ হয়তোন । দি নপথালে ক’ৰ পৰা পাব 😂😂😂😂\nহয় সব দোষ দাদাজনৰ আছিল ।তেওঁ দি নপঠিয়ালে 😀\nহিংসাতে কয় এইবোৰ।\nআমাৰ অতিথি সংখ্যা\nইয়ালৈ অহা বাবে ধন্যবাদ\nYour IP: 3.235.74.77\nপ্ৰেমৰ মাহ বিশেষ\nআৰ্কাইভ Select Month July 2020 June 2020 May 2020 April 2020 March 2020 February 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017\nআমাৰ যোগাযোগৰ ঠিকনা


কুৰুক্ষেত্ৰ!! ভূমিকেন্দ্ৰিক সংঘাতৰ নায়কৰ ৰূপত বিজেপি নেতা... | News Next One\nকুৰুক্ষেত্ৰ!! ভূমিকেন্দ্ৰিক সংঘাতৰ নায়কৰ ৰূপত বিজেপি নেতা...\nআব্দুল বাৰেক, বিশ্বনাথ চাৰিআলিঃ বিশ্বনাথ জিলাৰ ৭৭ নং বিহালী বিধানসভা সমষ্টিৰ অন্তৰ্গত মোনাবাৰীত সংঘটিত হৈছে এক চাঞ্চল্যকৰ ঘটনা। দেওবাৰে মোনাবাৰীত সংঘটিত হয় কুৰুক্ষেত্ৰ।\nমহাভাৰতৰ কুৰুক্ষেত্ৰৰ ভূমিকেন্দ্ৰিক ৰণৰ দৰেই ৰাজনৈতিক ক্ষমতাৰ বলত বলীয়ান হৈ দুখীয়া-দৰিদ্ৰ লোকৰ একমাত্ৰ সম্বল মাটি সম্পত্তি হস্তগত কৰাৰ এক অভিযোগ শেহতীয়াকৈ পোহৰলৈ আহিছে৷\nজানিব পৰা মতে মোনাবাৰী চাহ বাগিছাৰ হাটখোলা লাইনৰ দিলীপ ছাহুক মোনাবাৰী গাঁও পঞ্চায়তৰ সভানেত্ৰীৰ স্বামী দীপক মহানন্দৰ নেতৃত্বত যোৱা কেইজনমান উদণ্ড প্ৰকৃতিৰ যুৱকে মাৰ-পিট কৰাৰ লগতে ঘৰৰ আচবাব ভাঙি লণ্ড ভণ্ড কৰে। ইমানতো ক্ষান্ত নাথাকি দিলীপ ছাহুৰ মাটিবাৰী তথা ঘৰ ভেটি হস্তক্ষেপ কৰি পৰিয়ালটোক তাৰ পৰি উঠি যাবলৈ ভাবুকি প্ৰদান কৰে।\nদিলীপ ছাহু, বুদৰাম ছাহু, অশোক ছাহু, ৰেণু ছাহু, হিৰন্দী ছাহু, সুৰজমণি ছাহু, হেমন্ত ছাহুৱে বিজেপি নেতাজনৰ আক্ৰমণত গুৰুতৰভাবে আঘাতপ্ৰাপ্ত হৈ বিশ্বনাথ চাৰিআলি অসামৰিক চিকিত্সালয়ত চিকিৎসাধীন হৈ আছে।\nইতিমধ্যে ভোক্তভোগী দিলীপ ছাহুৰ পৰিয়ালে জিনজিয়া আৰক্ষী থানাত এক এজাহাৰ দাখিল কৰিছে। উক্ত এজাহাৰৰ ভিত্তিত জিনজিয়া আৰক্ষীয়ে ঘটনাস্থলীত উপস্থিত হৈ সমগ্ৰ ঘটনাৰ তদন্ত আৰম্ভ কৰিছে। ইফালে, পৰিৱৰ্তনকামী সৰ্বানন্দ সোণোৱাল নেতৃত্বাধীন শাসকীয় দলৰ নেতাই ৰাজনৈতিক ক্ষমতাৰ খকত বলীয়ান হৈ দুখীয়া- দৰিদ্ৰ লোকৰ জীৱন আৰু সম্পত্তিৰ একমাত্ৰ সম্বল ঘৰভেটি হস্তগত কৰি জীৱন সম্পত্তিৰ নিৰাপত্তাৰ প্ৰতি চৰম ভাবুকি প্ৰদান কৰা কাৰ্যক সহজভাৱে ল’ব পৰা নাই অঞ্চলবাসীয়ে।\nএতিয়া প্ৰশ্ন হয় ক্ষমতাৰ খকত বলীয়ান হৈ ক্ষমতাৰ অপব্যৱহাৰ কৰা বিজেপিৰ এনে নেতাৰ বিৰুদ্ধে চৰকাৰ তথা প্ৰশাসনে এতিয়া কি ব্যৱস্থা গ্ৰহণ কৰে সেয়া সময়তহে লক্ষণীয় হ’ব।


‘অসম বচাওঁ আহক’ যাত্ৰাক সমালোচনা কৰা অতুল বৰাক তুলাধুনা কংগ্ৰেছৰ\nঅসমত কংগ্ৰেছ দলে আৰম্ভ কৰা ‘অসম বচাওঁ আহক’ যাত্ৰাক সমালোচনা কৰা অগপৰ সভাপতি তথা মন্ত্ৰী অতুল বৰাক উভতি ধৰিছে প্ৰদেশ কংগ্ৰেছে।\nশনিবাৰে দলটোৰ মুখপাত্ৰ ঋতুপৰ্ণ কোঁৱৰে প্ৰকাশ কৰা এক বিবৃতিৰ যোগেদি অতুল বৰা তথা বিজেপি দলক তীব্ৰ আক্ৰমণৰ লক্ষ্য কৰি লোৱা হৈছে।\nবিবৃতিটোত কোৱা হৈছে যে আগন্তুক বিধানসভা নির্বাচনৰ বাবে কংগ্ৰেছ দলৰ নেতৃত্বত ৬ টাকৈ ৰাজনৈতিক দলৰ নেতৃত্বত গঠন হোৱা মহাজোঁট আৰু ইয়াৰ পৰৱর্তী পর্যায়ত কংগ্রেছ দলৰ নেতৃত্বত ৰাজ্যজুৰি আৰম্ভ হোৱা “অসম বচাওঁ আহক” শীর্ষক যাত্রাৰ প্ৰতি অসমবাসী ৰাইজৰ ব্যাপক সঁহাৰি দেখি বিজেপি দলৰ লগতে তেওঁলোকৰ পৰম মিত্র ভুৱা আঞ্চলিকতাবাদী তথা মন্ত্রী অতুল বৰাৰ দৰে নেতাৰ নিজৰ ভৰিৰ তলৰ মাটি হেৰুৱাৰ ভয়ত আবোল-তাবোল বলকিবলৈ আৰম্ভ কৰিছে।\nইয়াৰ জ্বলন্ত প্ৰমাণ হৈছে কংগ্রেছ দলৰ “অসম বচাওঁ আহক ” শীর্ষক যাত্রা সম্পর্কে বিজেপি দল, চৰকাৰ আৰু অতুল বৰাৰ দৰে নেতাই কৰা নানান অপব্যাখ্যা আৰু অপপ্ৰচাৰ। বিবৃতিটোত লগতে এইদৰে কোৱা হয়।\nবিজেপি দল বা বৰাৰ দৰে ভুৱা আঞ্চলিকতাবাদী তথা ক্ষমতা সৰ্বস্ব ৰাজনীতিকে যিমানেই অপপ্ৰচাৰ নকৰক কিয় অসমবাসীয়ে ইতিমধ্যে মিত্রজোঁটৰ চৰকাৰৰ সকলো বাকী-ফাকি, প্ৰতাৰণা বুজি উঠিছে।\nঅসমৰ জাতি-মাটি-ভেটি ৰক্ষাৰ প্ৰতিশ্ৰুতিৰে শাসনত বহা মিত্রজোঁটৰ চৰকাৰে যে ওলোটাই সকলো বিক্ৰী কৰিবলৈহে আগভাগ লৈছে সেই কথা অসমবাসীয়ে স্বচক্ষে প্ৰত্যক্ষ কৰিছে। গতিকে এই যাত্রাৰ অপব্যাখ্যা আৰু অপপ্ৰচাৰ কৰি অতুল বৰাৰ দৰে নেতা ৰাইজৰ সন্মুখত প্ৰকৃততে হাঁহিয়াতৰ পাত্ৰহে হৈছে।\nবিবৃতিটোত কোৱা হয় যে মিত্রজোঁটৰ চৰকাৰৰ একমাত্র কৰ্মসূচী হৈছে ভুৱা প্ৰতিশ্ৰুতি, বিজ্ঞাপন, হিতাধিকাৰীৰ সৃষ্টি আৰু পৰিকল্পনা হৈছে আধাৰশিলা আৰু ভূমি পূজন।এই চৰকাৰৰ সফলতা হৈছে পৰৰ পিঠাৰে বিহু পতা।\n‘’অতুল বৰাই কংগ্রেছ দলৰ ইতিহাস খুচৰাৰ বিপৰীতে নিজৰ দলৰ চুটি ইতিহাসকে অধ্যয়ন কৰক। অতুল বৰাক প্ৰত্যাহ্বান জনাইছো যে তেওঁ উত্তৰ দিয়ক – কোন দলৰ চৰকাৰ কেন্দ্র আৰু ৰাজ্যত থাকোতে অসমৰ চৌদিশে গুপ্ত হত্যাৰ পাতনি মেলা হৈছিল? কোন দলৰ চৰকাৰৰ দিনত চৰকাৰী কৰ্মচাৰীয়ে মাহৰ মূৰকত দৰমহা নাপাই আত্মহত্যা কৰিবলগীয়া হৈছিল? কাৰ দিনত অসমৰ অৰ্থনৈতিক পৰিকাঠামো ভাঙি বিধ্বস্তপ্ৰায় হৈছিল?’’-বিবৃতিটোৰ জৰিয়তে অতুল বৰালৈ এইদৰে প্ৰশ্ন কৰে প্ৰদেশ কংগ্ৰেছে।\nপ্ৰদেশ কংগ্ৰেছৰ প্ৰশ্ন, ‘’তেওঁক সুধিব বিচাৰিছো যে যি অসম চুক্তি ৰূপায়ণৰ দাবীত আন্দোলন কৰি কৰি তেওঁলোকে নিজৰ ৰাজনৈতিক কেৰিয়াৰ গঢ়িল সেই অসম চুক্তিৰ অনুসৰি বিদেশী চিনাক্তকৰণ আৰু বহিষ্কৰণৰ ভিত্তিবৰ্ষৰ আত্মাকে হত্যা কৰা “কা” আইন সমৰ্থন কৰা বিজেপিৰ সৈতে কোনটো নাক আৰু বিবেকেৰে তেওঁ ক্ষমতাৰ জুতি লৈ আছে? কোনে ক্ষমতাৰ স্বাৰ্থত অসমৰ ভাষা-সংস্কৃতি ধ্বংস কৰাত নাগপুৰীয়া হিন্দুত্ববাদীসকলক সহায়ৰ হাত আগবঢ়াই পদলেহনকাৰীলৈ পৰ্যবেক্ষিত হৈছে?’’\nবিবৃতিটোত লগতে অতুল বৰাক প্ৰত্যাহ্বান জনাই কংগ্ৰেছে কয়,’’সুবিধাবাদ আৰু নীতি-আদৰ্শহীন ৰাজনীতিৰো এটা সীমা থকা উচিত। গতিকে বৰা ডাঙৰীয়াৰ দৰে এজন নীতি-আদৰ্শহীন, সুবিধাবাদী আৰু ভুৱা আঞ্চলিকতাবাদী নেতাই কংগ্রেছ দলৰ নীতি-আদৰ্শ, কৰ্মসূচী, পৰিকল্পনা আৰু ইতিহাসৰ অপব্যাখ্যা কৰিবলৈ মৰসাহ কৰাৰ পৰিৱর্তে প্ৰথমে নিজৰ গাত চিকুট মাৰি চাওক আৰু “কা” সন্দৰ্ভত নিজৰ স্থিতি ৰাজহুৱাকৈ স্পষ্ট কৰিবলৈ প্ৰদেশ কংগ্ৰেছে প্ৰত্যাহ্বান জনাইছো।‘’


ওৱেটাৰ’ৰ ভুলৰ বাবে গ্ৰাহকৰ মেজত দুষ্প্ৰাপ্য ‘ৱাইন ! – Mahabahoo\nHome/Assam News & Articles/ওৱেটাৰ’ৰ ভুলৰ বাবে গ্ৰাহকৰ মেজত দুষ্প্ৰাপ্য ‘ৱাইন !\nমাঞ্চেষ্টাৰ (ইংলেণ্ড) : কোনো দামী পানশালাত প্ৰৱেশ কৰি আপুনি হয়তো ‘অৰ্ডাৰ’ দিছে অপেক্ষাকৃত সস্তা হুইস্কি, লগতে কিছু খাদ্য। আপুনি কল্পনা কৰিব পাৰেনে যে যি পানীয় আপুনি ‘অৰ্ডাৰ’ দিছে ‘ওৱেটাৰ’-এ ভুল কৰি আপোনাৰ খোৱা মেজখনত পৰিৱেশন কৰিছে অত্যধিক দামৰ পানীয়! হয়, এনে ধৰণৰ এক চাঞ্চল্যকৰ ঘটনা সংঘটিত হৈছে ইংলেণ্ডৰ মাঞ্চেষ্টাৰৰ এখন ৰেষ্টুৰেণ্টত। সেই ৰেষ্টুৰেণ্টত ভুলবশতঃ গ্ৰাহকক পৰিৱেশন কৰা হৈছে দুষ্প্ৰাপ্য ‘ৱাইন’। যি ‘ৱাইন’ এবটলৰ দাম ৫০০০ আমেৰিকান ডলাৰ (ভাৰতীয় মুদ্ৰাৰে প্ৰায় ৩,৬০,০০০ টকা)। এই ‘ৱাইন’ৰ বটলটো আছিল ফৰাছী ৱাইন, নাম—‘চ্যাত্যু লে পিন পমেৰল’। মহাৰ্ঘ ৱাইনখিনি বটলত বন্দী কৰা হৈছিল ২০০১ চনত। ৰেষ্টুৰেণ্টৰ ভাষাত, তেওঁলোকৰ ‘ওৱেটাৰ’-এ ‘কষ্টলি মিষ্টেক্’ (বহুমূলীয়া ভুল) সংঘটিত কৰিছে। এজন গ্ৰাহকে ২৯০ ডলাৰ (ভাৰতীয় মুদ্ৰাত প্ৰায় ৩০০০০ টকা) মূল্যৰ এবটল ‘ৱাইন’ৰ ‘অৰ্ডাৰ’ দিছিল যদিও গ্ৰাহকৰ খোৱা মেজখনত যিটো বটল ভুলতে পৰিৱেশন কৰা হৈছিল, সেইটোৰ দাম প্ৰায় ৩,৬০,০০০ টকা। কোৱা বাহুল্য যে যিহেতু ভুল কৰাজন আছিল ৰেষ্টুৰেণ্টৰেই কৰ্মচাৰী, গতিকে গ্ৰাহকজনে নিজে দিয়া ‘অৰ্ডাৰ’ৰ মূল্যৰ বাহিৰে এটকাও অতিৰিক্ত হিচাপে পৰিশোধ কৰিবলগীয়া নহ’ল। গ্ৰাহকজনে সেই মহাৰ্ঘ বটলটো গলাধঃকৰণ কৰি বিল দিলে সেই ২৯০ ডলাৰ। ভদ্ৰলোকৰ কপালৰ ভাগ্যৰেখা নিশ্চিতভাৱে সোণোৱালী আছিল। ৰেষ্টুৰেণ্টৰ কৰ্তৃপক্ষই প্ৰথমতে ঘটনাটোৰ বিষয়ে অৱগত হোৱা নাছিল, যেতিয়া বুজি পাইছিল—তেতিয়ালৈ বহু পলম হৈ গৈছিল। গ্ৰাহকৰ পেটত সোমাই গৈছিল সেই দুষ্প্ৰাপ্য ৱাইন। নিজৰ ভুল বুলি গম পোৱাৰ পিছত চৰম ভদ্ৰতাৰ পৰিচয় দি গ্ৰাহকজনক সেই সম্পৰ্কে এটা ‘টু’ শব্দও কোৱা নাছিল, আনকি একো বুজিবলৈও দিয়া নাছিল। গতিকে গ্ৰাহকজনে তাম কিনিবলৈ গৈ সোণ লভিছিল। গ্ৰাহকজন ৰেষ্টুৰেণ্টৰপৰা ওলাই যোৱাৰ পিছত ৰেষ্টুৰেণ্টৰ কৰ্তৃপক্ষই তেওঁলোকৰ ‘টুইটাৰ হেণ্ডেল’ত সমগ্ৰ ঘটনাটো টুইট কৰি জনায়—কিদৰে তেওঁলোকৰ ‘মহাৰ্ঘ ভ্ৰান্তি’ হৈ গ’ল! ‘সৌভাগ্যৱান’ গ্ৰাহকজনক উদ্দেশ্য কৰিও কৰ্তৃপক্ষই কয় যে—আশাকৰো আপুনি ৱাইনৰ বটলটো আনন্দেৰে উপভোগ কৰিছে। আমাৰ তৰফৰপৰা যি ভুল হৈ গ’ল, সেয়া পাহৰি যাওক।\nমাঞ্চেষ্টাৰৰ ৰেষ্টুৰেণ্টখনৰ নাম ‘হকসমুৰ’। মূলতঃ বিভিন্ন মাংসৰ কাবাব আৰু দামী দামী মদৰ বাবে বিখ্যাত। ৰেষ্টুৰেণ্টখনৰ মালিক উইল বেকেটে জনাইছে যে সেইদিনা সন্ধিয়া ৰেষ্টুৰেণ্টখনত খুব ভিৰ আছিল বাবে ভিৰৰ চাপত ভুলবশতঃ তেওঁলোকৰ এগৰাকী মহিলা ‘ওৱেট্ৰেছ’-এ মহাৰ্ঘ বটলটো পৰিৱেশন কৰে। ইয়াৰ বাবে অৱশ্যে কৰ্মীগৰাকীকো কৰ্তৃপক্ষই গালি-গালাজ কৰা নাই। বৰং ক্ষমা কৰি দিছে। সংবাদ মাধ্যমক বেকেটে কয় যে গ্ৰাহকজনে একো বুজা নাছিল। আমিও বিচৰা নাছিলো যে খোৱামেজত বহি কোনো গ্ৰাহক আমাৰ ভুলৰ বাবে অপ্ৰস্তুত হওক। গতিকে ঘটনাটোক লৈ আমিও পানী ঘোলা নকৰিলো।\n‘ছ’চিয়েল মেডিয়া’ত ৰেষ্টুৰেণ্ট কৰ্তৃপক্ষৰ টুইটটো ‘ভাইৰেল’ হৈ পৰিছে। ২৫ ঘণ্টাৰ ভিতৰতেই ২৫০০০ ‘লাইক’ হৈছে। ‘নেটিজেন’সকল বেকেটৰ ‘ফেন’ হৈ পৰিছে। সকলোৱে কৰ্তৃপক্ষক দুহাত দাঙি প্ৰশংসা কৰিছে, শুভেচ্ছা-অভিনন্দন জ্ঞাপন কৰিছে। দুই-একে কৈছে যে—‘‘ইচ্ কেতিয়া বা আমাৰ স’তে এনে ‘ভুল’ হয়!?’’


মেকুৰী - অসমীয়া ৱিকিপিডিয়া\nছয় ধৰণৰ মেকুৰী\nপ্ৰজাতি: F. catus\nঅসমত পোৱা মেকুৰী। তিনিটা পোৱালিৰে সৈতে মাক\nপোহনীয়া মেকুৰী (ইংৰাজী: domestic cat) (Felis catus বা Felis silvestris catus) হৈছে তুলানামূলকভাৱে সৰু আকাৰৰ কিছুমান মাংসভোজী পোহনীয়া স্তন্যপায়ী জন্তু। সাধাৰণতে ঘৰুৱাভাৱে পলা অৱস্থাত ইহঁতক মেকুৰী বুলিয়েই কোৱা হয় আৰু আন মেকুৰীজাতীয় প্ৰাণীৰ পৰা বেলেগকৈ চিনাক্তকৰণৰ কোনো প্ৰয়োজন নাথাকে। ইহঁতৰ চিকাৰ ধৰাৰ ক্ষমতা আৰু সংগলাভৰ সুবিধাৰ বাবে ইহঁতক মানুহে বৰ গুৰুত্ব দিয়ে।\nমেকুৰীৰ শক্তিশালী গা, আৰু সৰু চিকাৰ মাৰিব পৰা চোকা দাঁত থাকে। ইহঁতে প্ৰতিক্ৰিয়া বৰ খৰ। ইহঁতে নিগনি বা আন সৰু প্ৰাণীৰ উচ্চ কম্পনাংকৰ শব্দ শুনা পায়, যিবোৰ মানুহে নুশুনে। ইহঁতে প্ৰায় আন্ধাৰতো দেখা পায়। বেছিভাগ আন স্তন্যপায়ীৰ দৰেই ইহঁতে ৰঙৰ পাৰ্থক্য ধৰিব নোৱাৰে আৰু মানুহতকৈ শুঙা শক্তি বেছি কাঢ়া।\n২০০৭ চনৰ জিনীয় অধ্যয়ন এটাৰ মতে পোহনীয়া মেকুৰীবোৰ খ্ৰীষ্টপূৰ্ৱ প্ৰায় ৮,০০০ চনতে পশ্চিম এছিয়াত আফ্ৰিকীয় বনমেকুৰীৰ (Felis silvestris lybica) পৰা ৰূপান্তৰিত হৈছিল। মেকুৰী পৃথিৱীৰ বৰ জনপ্ৰিয় পোহনীয়া জন্তু, আৰু বৰ্তমান মানুহ থকা প্ৰায় সকলো ঠাইতে ইহঁতক পোৱা যায়।\n↑ 1.0 1.1 "ITIS Standard Report Page: Felis catus domestica". op. cit.. http://www.itis.gov/servlet/SingleRpt/SingleRpt?search_topic=TSN&search_value=727487। আহৰণ কৰা হৈছে: 14 December 2011.\n↑ 2.0 2.1 "ITIS Standard Report Page: Felis catus". ITIS Online Database. প্ৰকাশক Reston, Virginia: Integrated Taxonomic Information System. 2011. http://www.itis.gov/servlet/SingleRpt/SingleRpt?search_topic=TSN&search_value=183798। আহৰণ কৰা হৈছে: 14 December 2011.\n↑ Housecat (Education.Yahoo.com online সম্পাদনা). প্ৰকাশক Boston: Houghton Mifflin. 2010. http://education.yahoo.com/reference/dictionary/entry/housecat। আহৰণ কৰা হৈছে:6October 2010.\n↑ "Oldest Known Pet Cat? 9,500-year-old Burial Found on Cyprus". National Geographic News. National Geographic Society. 8 April 2004. http://news.nationalgeographic.com/news/2004/04/0408_040408_oldestpetcat.html। আহৰণ কৰা হৈছে:6March 2007.\n↑ Driscoll, Carlos A.; Clutton-Brock, Juliet (10 June 2009). "The Evolution of House Cats". Scientific American. প্ৰকাশক New York: Nature Pubg. Group. http://www.scientificamerican.com/article.cfm?id=the-taming-of-the-cat। আহৰণ কৰা হৈছে: 26 August 2009.\n"https://as.wikipedia.org/w/index.php?title=মেকুৰী&oldid=250602"ৰ পৰা অনা হৈছে\nএই পৃষ্ঠাখন ২৭ অক্টোবৰ, ২০২০ তাৰিখে ০১:৫২ বজাত অন্তিম সংশোধন কৰা হৈছিল।


৭০ মাইল চাইকেলেৰ গৈ টুৰিষ্ট গাইডৰ কাম কৰা জেক মা কেনেকৈ হ’ল চীনৰ আটাইতকৈ ধনী ব্যক্তি... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবোকাখাতৰ শংকৰদেৱ সংঘৰ অধিৱেশনলৈ নেতা-মন্ত্ৰীক মতাৰ…\nকুশলে আছে ৰেৱতী ফুকন…\nপুনেত কা, এনআৰচিৰ বিৰুদ্ধে প্ৰতিবাদ কৰি আটক ২৫০ গৰাকী…\nবেডমিণ্টনক বিদায় দি ৰাজনীতিলৈ আহিল চাইনা নেহৱাল…\nটকিঅ’ অলিম্পিক, ২০২০ৰ বাবে নিৰ্বাচিত এথলিট নীৰজ চোপ্ৰা\n৩১ জানুৱাৰীত উন্মোচন কৰা হ’ব দিগন্ত কুমাৰ নাথৰ ‘চলন্তিকা’\nসাদিন-প্ৰতিদিন গোষ্ঠীৰ উদ্যোগত উলহ-মালহেৰে সৰস্বতী…\nদুভৰিৰ যাদু দেখুৱাবলৈ আহি আছে বাইচুং ভূটীয়া…\n‘কা’ৰ বিৰুদ্ধে দীঘলীপুখুৰী পাৰত সদৌ অসম ছাত্ৰ…\nমহানগৰীৰ এক্সেল কেয়াৰ হাস্পতালত গণৰাজ্য দিৱস পালন…\nনাগালেণ্ডৰ ৰাজ্যপাল আৰ এন ৰবিৰ গণতন্ত্ৰ দিৱসৰ ভাষণক সমালোচনা…\nৰাষ্ট্ৰীয় তদন্তকাৰী সংস্থা নিয়াৰ অভিযানত ক্ষুব্ধ এন এছ চি…\nপদ্মশ্ৰী সন্মান লাভ কৰি বিশিষ্ট সাহিত্যিক-ঔপন্যাসিক য়েছে…\nমেঘালয়ৰ মুখ্যমন্ত্ৰী কণৰাড চাংমাই শুকুৰবাৰে শুভাৰম্ভ কৰিলে…\nমণিপুৰত বিস্ফোৰণক কেন্দ্ৰ কৰি পুৱাই সৃষ্টি হ’ল হাহাকাৰ…\nকা বাতিলৰ দাবীত ক’হিমাৰ ৰাজভৱনৰ সন্মুখত সহস্ৰাধিক…\nনাগৰিকত্ব সংশোধনী আইনৰ বিৰুদ্ধে নামতিত জনজাগৰণ সমাবেশঃ বীৰ…\nউত্তৰ পূবৰ পৰা উভতাই নিব সেনাঃ স্থল সেনাপ্ৰধান\nৰাষ্ট্ৰপতিৰ সিদ্ধান্তক প্ৰত্যাহ্বান জনাই উচ্চতম ন্যায়ালয়ত…\nনাগৰিকত্ব সংশোধনী আইনৰ বিৰোধিতা! কেৰেলা বিধানসভাত প্ৰৱেশত…\nচীন, শ্ৰীলংকাৰ পিছত এইবাৰ ভাৰতলৈও বিয়পিছে কোৰোনা ভাইৰাছ!…\n৬২ সংখ্যক গ্ৰেমী এৱাৰ্ডছ…\nবাস্কেটবল খেলুৱৈ কোবে ব্ৰায়েন্ট আৰু কন্যাসহ হেলিকপ্টাৰ…\nচৌদী আৰবত অসমীয়া যুৱকক তালীবানী শাস্তি, VIDEO…\nনিউজিলেণ্ডৰ বিৰুদ্ধে আজিৰে পৰা খেলপথাৰত নামিব বিৰাট…\nআন্তঃৰাষ্ট্ৰীয় টি২০ শৃংখলাৰ দ্বিতীয় খেলত নিউজিলেণ্ডৰ…\nষ্টেডিয়ামত অশালীন আচৰণ! ইংলেণ্ডৰ অলৰাউণ্ডাৰ ক্ৰিকেটাৰ বেন…\nচাকৰি লাগে ভাৰতীয় ক্ৰিকেট দলৰ প্ৰাক্তন খেলুৱৈ ভেংকটেশ…\n১৭ দিনৰ অন্তত ‘Tanhaji’ৰ উপাৰ্জন…\nকেনেকৈ ক্ৰয় কৰিব ফিল্মফেয়াৰ বঁটা প্ৰদান অনুষ্ঠানৰ টিকট,…\nপুৱাৰ ১০ খবৰ…\nৰংঘৰৰ বাকৰিত বলিউদৰ মোহময়ী অভিনেত্ৰী কৰিশ্মা তন্না, কিয়?…\n৭০ মাইল চাইকেলেৰ গৈ টুৰিষ্ট গাইডৰ কাম কৰা জেক মা কেনেকৈ হ’ল চীনৰ আটাইতকৈ ধনী ব্যক্তি…\nবোকাখাতৰ শংকৰদেৱ সংঘৰ অধিৱেশনলৈ নেতা-মন্ত্ৰীক মতাৰ সিদ্ধান্ত... • পুনেত কা, এনআৰচিৰ বিৰুদ্ধে প্ৰতিবাদ কৰি আটক ২৫০ গৰাকী... • বেডমিণ্টনক বিদায় দি ৰাজনীতিলৈ আহিল চাইনা নেহৱাল… • টকিঅ' অলিম্পিক, ২০২০ৰ বাবে নিৰ্বাচিত এথলিট নীৰজ চোপ্ৰা • টকিঅ' অলিম্পিক, ২০২০ৰ বাবে নিৰ্বাচিত এথলিট নীৰজ চোপ্ৰা • ৩১ জানুৱাৰীত উন্মোচন কৰা হ’ব দিগন্ত কুমাৰ নাথৰ ‘চলন্তিকা’ • কুশলে আছে ৰেৱতী ফুকন... • নাগৰিকত্ব সংশোধনী আইনৰ বিৰুদ্ধে নামতিত জনজাগৰণ সমাবেশঃ বীৰ লাচিত সেনাৰ শৃংখল চলিহাৰ বিজেপি চৰকাৰক তীব্র ভাষাৰে সমালোচনা, VIDEO • উত্তৰ পূবৰ পৰা উভতাই নিব সেনাঃ স্থল সেনাপ্ৰধান • উত্তৰ পূবৰ পৰা উভতাই নিব সেনাঃ স্থল সেনাপ্ৰধান\nঅসমীয়া প্ৰতিদিন ৰ দ্বাৰা\t Sep 9, 2019 ত শেষ সম্পাদনা কৰা হৈছে\nডিজিটেল ডেস্কঃ চীনৰ অনলাইন ব্যৱসায় ক্ষেত্ৰ ‘আলিবাবা’ৰ প্ৰতিষ্ঠাপক জেক মাই অৱসৰ ল’ব শ্বেয়াৰমেন পদৰ পৰা। অহা ১০ ছেপ্টেম্বৰ অৰ্থাৎ জেক মাৰ জন্মদিনৰ দিনাই তেওঁ অৱসৰ ল’ব এই পদৰ পৰা। অৱসৰ লোৱাৰ পাছত জেক মাই কোম্পানীটোৰ দায়িত্ব অৰ্পণ কৰিব বাগডোৰ ডেমিয়েল ঝাংগক। আৰু আশা কৰা হৈছে তেওঁ আগন্তুক সময়ত কোম্পানীটোৰ উপদেষ্টা হিচাপে তেওঁ কাম কৰি যাব।\nজানিব পৰা মতে, জেক মাই আলিবাবাৰ শ্বেয়াৰমেন পদৰ পৰা অৱসৰ গ্ৰহণ কৰাৰ পাছত চীনৰ শিক্ষাৰ ক্ষেত্ৰখনৰ বাবে কাম কৰিব। উল্লেখ্য যে, জেক মাৰ মুঠ সম্পত্তিৰ মূল্য প্ৰায় ৩৪.৬ ডলাৰ। আলিবাবা কোম্পানীটোক সফলতাৰ শীৰ্ষত উপস্থাপন কৰা জেক মাই নিজৰ কেৰিয়া আৰম্ভ কৰিছিল এগৰাকী ইংৰাজী বিষয়ৰ শিক্ষক হিচাপে। আৰু তাৰ পূৰ্বে তেওঁ কেএফচিসহ মুট ৩০টাকৈ চাকৰি পৰা নিলম্বিত কৰা হৈছিল।\nলক্ষণীয় যে, জেক মাৰ কম্পিউটাৰৰ বিষয়ে বিশেষ জ্ঞান নথকা স্বত্তেও তেওঁ অনলাইন ব্যৱসায়ত মনোনিবেশ কৰে আৰু সফলতা অৰ্জন কৰিবলৈ সক্ষম হয়। আৰু ২০১৪চনত আলিবাবাই বিশ্বৰ আটাইতকৈ বেছি সাৰ্বজনিক অংশীদাৰৰ জৰিয়তে মুঠ ২৫ আৰৱ ডলাৰ লাভ কৰিছিল।\nআলিবাবাৰ প্ৰতিষ্ঠাপক জেক মাৰ জীৱনৰ সৈতে জড়িত কেইটামান বিশেষ কথাঃ\nজেক মাৰ জন্ম ১৯৬৪চনৰ ১০ ছেপ্টেম্বৰত চীনৰ হনগংজহ’ত। এটা দৰিদ্ৰ পৰিয়ালত জন্মগ্ৰহণ কৰা জেক মাই ইংৰাজী ভালকৈ অধ্যয়ন কৰে। আৰু তাৰ বাবে ৯ বছৰ তেওঁ টুৰিষ্ট গাইড হিচাপেও কাম কৰিছিল। পৰ্যটকসকলক পৰ্যটনস্থলীসমূহ দেখুওৱাৰ সময়তে তেওঁ ইংৰাজী ভাষাত কথা-বতাৰ পাতিছিল। তদুপৰি এই সময়ত তেওঁ চাইকেলেৰে ৭০ মাইল দূৰলৈ সদায় যাত্ৰা কৰিব লগা হৈছিল।\nজেক মাৰ কেৰিয়াৰ আৰম্ভণি বহু প্ৰত্যাহ্বানৰ মাজেৰে পাৰ হৈছিল। ইংৰাজী বিষয়ৰ এগৰাকী শিক্ষক হিচাপে তেওঁ নিজৰ কেৰিয়াৰ আৰম্ভ কৰিছিল। আৰু তাৰ পূৰ্বে তেওঁ ৩০টাকৈ স্থাপন চাকৰিৰ বাবে আৱেদন দিছিল যদিও, এই আৱেদনসমূহ বাতিল কৰা হৈছিল। তদুপৰি তেওঁ এবাৰ কে এফ চিতো চাকৰিৰ বাবে আৱেদনপত্ৰ জমা দিছিল। তাত মুঠ ২৪জনকৈ লোকে আৱেদনপত্ৰ জমা কৰিছিল যদিও, ২৩জন প্ৰাৰ্থীয়েই লাভ কৰে চাকৰি। কিন্তু জেক মাই দুৰ্ভাগ্যবশত সেই সময়ত সেই চাকৰিটো নাপালে।\nজেক মাই আলিবাবা কোম্পানীটোৰ আৰম্ভ নিজৰ এপাৰ্টমেন্টতে কৰিছিল। তেওঁৰ কেইজনমান বন্ধুক অনলাইন মাৰ্কেটপ্লেচত মনোনিবেশৰ বাবে ৰাজি কৰিছিল। তাৰপাছত ১৯৯৯ চনৰ অক্টোবৰ আৰু ২০০০চনৰ জানুৱাৰীত আলিবাবাই দুবাৰকৈ ২৫ মিলিয়ন ডলাৰ লাভ কৰিছিল।\nফৰ্বছৰ ২০১৮ৰ তালিকাত জেক মাৰ নাম চীনৰ আটাইতকৈ ধনী ব্যক্তি ৰূপে অন্তৰ্ভুক্ত কৰা হয়। সেই তালিকা অনুসৰি, জেক মাৰ ৩৪.৬ ডলাৰৰ সম্পত্তি থকা বুলি উল্লেখ কৰা হৈছে।\n২০১৩চনত জেক মাই আলিবাবা কোম্পানীৰ ব’ৰ্ড অধ্যক্ষ হ’বলৈ মুখ্য কাৰ্যকৰী বিষয়াৰ পদৰ পৰা পদত্যাগ কৰিছিল। তাৰপাছত জেক মা ফাউণ্ডেশ্যনৰ জৰিয়তে চীনৰ গ্ৰামাঞ্চলসমূহত শিক্ষাদানৰ বাবে প্ৰচাৰ আৰু প্ৰসাৰৰ কাম আৰম্ভ কৰিছিল।\nছিমলাত উপস্থিত অসমৰ ১৮ সাংবাদিকঃ জনসংযোগ, পৌৰ নিগম, সাংবাদিক, ডিজিপিৰে মত বিনিময়…\nএদিনীয়া আৰু টি-২০ মেচৰ বাবে পাকিস্তানলৈ যাবলগীয়া শ্ৰীলংকাৰ ১০জন ক্ৰিকেটাৰৰ ভ্ৰমণসূচী বাতিল…\nবোকাখাতৰ শংকৰদেৱ সংঘৰ অধিৱেশনলৈ নেতা-মন্ত্ৰীক মতাৰ সিদ্ধান্ত…\nআগৰ\tপিছৰ 1 of 4,718


২১ এপ্ৰিলৰ পৰা কি কি কৰিব পাৰিব আপুনি? | বিতৰ্ক\nডিজিটেল ডেস্ক, বিতৰ্ক, ১৯ এপ্ৰিল, শিৱসাগৰ :: ৰাজ্যত লকডাউন থাকিলেও অহা ২১ এপ্ৰিলৰ পৰা কিছু সংখ্যক কামৰ ক্ষেত্ৰত ৰাইজক দিছে অলপ সকাহ। ২১ এপ্ৰিলৰ পৰা ইলেক্ট্ৰিচিয়ান, পানী মিস্ত্ৰী, মটৰ মেকানিক, কম্পিউটাৰ, মোবাইল মেকানিকে মানুহৰ ঘৰত গৈ বেয়াহোৱা সামগ্ৰীৰ মেৰামতি কৰিব পাৰিব। ৰাজ্য চৰকাৰৰ জনসংযোগ সঞ্চালকালয়ে এক জাননীৰ জৰিয়তে এই কথা জনাইছে।অৱশ্যে গ্ৰাহকৰ পৰা সামাজিক দূৰত্ব মানি চলিবলৈ আহ্বান জনাইছে জনসংযোগ বিভাগে।\nইয়াৰোপৰি কৃষি-উদ্যান শস্যৰ লগত জড়িত সকলো কাম-কাজ আৰম্ভ কৰিব পাৰিব অসমৰ কৃষক ৰাইজে লগতে পশু-পালনৰ কামত জৰিত ৰাইজে। সাগৰীয় বা অন্যান্য খণ্ডৰ মৎস্য উৎপাদনৰ কাম আৰম্ভ কৰিব পাৰিব মৎস্য উৎপাদনকাৰীয়ে। আনহাতে, মনৰেগা আঁচনিৰ অধীনৰ কামসমূহো অহা ২১ এপ্ৰিলৰ পৰা আৰম্ভ হ’ব যদিও এইক্ষেত্ৰত শ্ৰমিকসকলে মাস্ক পৰিধান কৰাটো বাধ্যতামূলক আৰু তেওঁলোকেও সামাজিক দূৰত্ব মানি চলি নিজকে কৰ্মত নিয়োগ কৰিব পাৰিব। ৰাজ্য চৰকাৰৰ অধীনৰ কাৰ্য্যালয়সমূহ উক্ত দিনাৰ পৰা মুকলি হোৱাৰ লগতে ব্যক্তিগত বা বাণিজ্যিক কাৰ্য্যালয়ৰ কাম-কাজ আৰম্ভ কৰিব পাৰিব। এইক্ষেত্ৰত সামাজিক দূৰত্বৰ কথা লক্ষ্য ৰাখি ৫০ শতাংশ বিষয়া কৰ্মচাৰীৰে চৰকাৰী-বেচৰকাৰী কাৰ্য্যালয়সমূহ চলাব লাগিব।\nপৰিবহনৰ ক্ষেত্ৰত সামগ্ৰী কঢ়িওৱা বাহনসমূহ চলাচল কৰিব পাৰিব। লগতে কাৰ্য্যালয়লৈ যাবলৈ ব্যৱহৃত সকলো বেচৰকাৰী বাহনকো অনুমতি প্ৰদান কৰা হৈছে। উদ্যোগ খণ্ডতো চৰকাৰী বা বেচৰকাৰী উদ্যোগত সীমিত সংখ্যক শ্ৰমিক কৰ্মচাৰীৰে কাম আৰম্ভ কৰিব পাৰিব। অৱশ্যে এই সুবিধাসমূহ কনটেইনমেন্ট জ’নৰ বাবে এই উপলব্ধ নহ’ব জানিব পৰা গৈছে।\n← বিহুৰ পৰম্পৰাঃ কি গুণসম্পন্ন এই ১০১ বিধ শাক….\nশিৱসাগৰত ৰাজহুৱা যোগান আৰু চৰকাৰী সাহায্য প্ৰদান ব্যৱস্থাত জিলা প্ৰশাসনৰ নজৰঃ ১জনক গ্ৰেপ্তাৰ →


Judges9(ASSAMESE)\n1যিৰুব্বালৰ পুত্র অবীমেলকে চিখিমলৈ নিজৰ মোমায়েকহঁতৰ গুৰিলৈ গ’ল আৰু তেওঁলোকৰ সৈতে মাকৰ পৰিয়ালৰ আন সকলো জনগোষ্ঠীকে ক’লে,\n2“দয়া কৰি চিখিমৰ সকলো নেতাকে আপোনালোকে এই কথা সোধক: ‘আপোনালোকৰ কাৰণে কোনটো ভাল? যিৰুব্বালৰ সত্তৰজন পুত্র আপোনালোকৰ শাসনকর্তা হ’ব নে এজনে শাসন কৰা ভাল?’ পাহৰি নাযাব, মই আপোনালোকৰে হাড় আৰু মঙহ।”\n3তেতিয়া অবীমেলকৰ মাকৰ পৰিয়ালবোৰে তেওঁৰ হৈ চিখিমৰ নেতাসকলৰ আগত কথা কোৱাত তেওঁলোকে অবীমেলকৰ পক্ষত থাকিবলৈ একমত হ’ল। তেওঁলোকে ক’লে “অবীমেলক আমাৰে ভাই।”\n4তেওঁলোকে বাল-বৰীৎৰ মন্দিৰৰ পৰা তেওঁক সত্তৰ ডোখৰ ৰূপ দিলে; অবীমেলকে তাৰে কেইজনমান বেপৰোৱা দু:সাহসী লোকক ভাড়া কৰিলে অৰু এওঁলোক তেওঁৰ সঙ্গী হ’ল।\n7যোথমক এই কথা জনোৱাত তেওঁ গৰিজ্জীম পৰ্ব্বতৰ টিঙলৈ উঠি গৈ চিঞঁৰি চিঞঁৰি ক’বলৈ ধৰিলে, “হে চিখিমৰ নেতাসকল, মোৰ কথা শুনা, তাতে ঈশ্বৰেও আপোনালোকৰ কথা শুনিব।\n8এবাৰ গছবোৰে নিজৰ কাৰণে এজন ৰজাক অভিষেক কৰিবৰ অৰ্থে বাহিৰ ওলাই গ’ল। সিহঁতে জলপাই গছক ক’লে, ‘তুমি আমাৰ ৰজা হোৱা।’\n9কিন্তু জলপাই গছে সিহঁতক ক’লে, ‘মোৰ যি তেল ঈশ্বৰ আৰু মানুহক সন্মান কৰিবলৈ ব্যৱহাৰ হয়, তাক এৰি মই কি আন গছবোৰৰ ওপৰত কেৱল দুলি থাকিবলৈকে যামনে?’\n10গছবোৰে ডিমৰু গছক ক’লে, ‘আহাঁ তুমিয়েই আমাৰ ৰজা হোৱা।’\n11কিন্তু ডিমৰু গছে সিহঁতক ক’লে, ‘মই জানো মোৰ মিঠা সোৱাদ আৰু উত্তম ফল ত্যাগ কৰি আন গছবোৰৰ ওপৰত দুলি থাকিবলৈ যাম?’\n12পাছে গছবোৰে দ্ৰাক্ষালতাক ক’লে, ‘তুমিয়েই আহি আমাৰ ৰজা হোৱা।’\n13কিন্তু দ্ৰাক্ষালতাই সিহঁতক ক’লে, ‘মোৰ যি ন-ৰসে ঈশ্বৰ আৰু মানুহক সন্তোষ দিয়ে, তাক এৰি মই আন গছবোৰৰ ওপৰত দুলি থাকিবলৈ যামনে?\n14তেতিয়া আটাই গছবোৰে কাঁইট গছক ক’লে, ‘তুমিয়েই আহি আমাৰ ৰজা হোৱা।’\n15কাঁইট গছে গছবোৰক ক’লে, ‘তোমালোকে তোমালোকৰ ৰজা হ’বলৈ মোক যদি সচাঁকৈ অভিষেক কৰিব বিচাৰা, তেন্তে আহাঁ আৰু মোৰ ছাঁত আশ্ৰয় লোৱা। তাকে যদি নকৰা, তেন্তে কাঁইট গছৰ পৰা জুই ওলাব আৰু লিবাননৰ এৰচ গছবোৰকো পুৰি পেলাব।’\n17মোৰ পিতৃয়ে আপোনালোকৰ কাৰণে যুদ্ধ কৰিলে, তেওঁ নিজৰ প্ৰাণকো তুচ্ছজ্ঞান কৰি মিদিয়নীয়াসকলৰ হাতৰ পৰা আপোনালোকক উদ্ধাৰ কৰিলে;\n18কিন্তু আজি আপোনালোকে মোৰ পিতৃ-বংশৰ বিৰুদ্ধে বিদ্রোহ কৰিছে; একেটা শিলৰ ওপৰতে তেওঁৰ সত্তৰজন পুত্রক বধ কৰিলে আৰু তেওঁৰ দাসীৰ পুত্র অবীমেলকক চিখিমৰ লোকসমূহৰ ওপৰত ৰজা পাতিলে, কাৰণ তেওঁ আপোনালোকৰ আত্মীয়।\n19আজি যদি আপোনালোকে যিৰুব্বাল আৰু তেওঁৰ বংশলৈ ন্যায়পৰাণতা আৰু সততাৰে কার্য কৰি থাকে, তেন্তে অবীমেলকত যেন আপোনালোকে আনন্দ কৰে আৰু তেৱোঁ আপোনালোকত আনন্দ কৰক।\n20কিন্তু আপোনালোকে যদি ইয়াকে নকৰে, তেনেহ’লে অবীমেলকৰ পৰা যেন জুই ওলাই আহি আপোনালোকৰ অর্থাৎ চিখিম আৰু বৈৎ-মিল্লোৰ লোকসকলক পুৰি পেলাওক; আৰু আপোনালোকৰ অর্থাৎ চিখিম আৰু বৈৎ-মিল্লোৰ লোকসকলৰ মাজৰ পৰাও যেন জুই বাহিৰ হৈ অবীমেলকক পুৰি পেলাওক।”\n21ইয়াকে কৈ যোথমে ল’ৰ মাৰি বেৰ নামৰ এখন ঠাইলৈ পলাই গ’ল। তেওঁ নিজৰ ভায়েক অবীমেলকৰ ভয়ত সেই ঠাইতে বাস কৰিলে।\n22অবীমেলকে ইস্ৰায়েলৰ ওপৰত তিনিবছৰ শাসন কৰিলে।\n23তাৰ পাছত ঈশ্বৰে অবিমেলক আৰু চিখিমৰ নেতাসকলৰ মাজত এক দুষ্ট আত্মা পঠাই দিলে। তাতে চিখিমৰ নেতাসকলে অবীমেলকলৈ থকা ভাৰসাক বিশ্বাসঘাটকতা কৰিলে।\n24ঈশ্বৰে এই কার্য কৰিলে যাতে যিৰুব্বালৰ সত্তৰজন পুত্রলৈ ৰক্তপাতৰ যি অন্যায় কৰা হ’ল, তাৰ দ্বাৰা তেওঁলোকৰ ভায়েক অবীমেলকৰ ওপৰত আৰু তেওঁলোকক বধ কৰা কার্যত তেওঁৰ আৰু তেওঁৰ সহায়কাৰী চিখিমৰ লোকসকলৰ ওপৰত প্রতিশোধ লোৱা হয়।\n26সেই সময়ত এবদৰ পুত্ৰ গালে নিজৰ জ্ঞাতি-কুতুম্বসকলৰ সৈতে চিখিমলৈ আহিল আৰু চিখিমৰ নেতাসকলে তেওঁৰ ওপৰত বিশ্বাস স্থাপন কৰিলে।\n27তেওঁলোকে খেতিলৈ গৈ দ্রাক্ষাবাৰীৰ পৰা আঙুৰ চপাই গছকিলে আৰু তাৰ ৰসেৰে উৎসৱ কৰিলে। তেওঁলোকে তেওঁলোকৰ দেৱতাৰ মন্দিৰলৈ গৈ ভোজন-পান কৰি অবীমেলকক শাও দিলে।\n28এবদৰ পুতেক গালে ক’লে, “অবীমেলক কোন যে আমি চিখিমৰ লোকসকল তেওঁৰ অধীনত থাকিম? তেওঁ জানো যিৰুব্বালৰ পুতেক নহয়? জবুল জানো তেওঁৰ শাসনাধিপতি নহয়? আপোনালোকে বৰং চিখিমৰ বাপেক হমোৰৰ বংশধৰসকলৰ অধীন হৈ থাকক; কিয় আমি অবীমেলকৰ অধীনত থাকিম?\n29এই লোকসকল মোৰ বশত থকাহেতেঁন কেনে ভাল হ’লহেতেন! তেতিয়াতো মই অবীমেলকক দুৰ কৰি দিলোঁহেতেন। অবীমেলকক মই ক’ম, ‘আপোনাৰ সৈন্য-সামন্ত সকলোকে মাতি আনি ওলাই আহঁক’।”\n30এবদৰ পুতেক গালৰ সেই কথা নগৰৰ শাসনাধিপতি জবুলৰ কাণত পৰিল আৰু তেওঁ ক্ৰোধত জ্বলি উঠিল।\n31তেতিয়া তেওঁ অবীমেলকৰ গুৰিলৈ বার্তাবাহকৰ দ্বাৰাই কৈ পঠালে, “এবদৰ পুতেক গাল আৰু তেওঁৰ জ্ঞাতি-কুতুম্বসকলে চিখিমলৈ আহি আপোনাৰ বিৰুদ্ধে নগৰৰ লোকসকলক উত্তেজিত কৰি তুলিছে।\n32সেয়ে, আপুনি আৰু আপোনাৰ সৈন্যসকলে ৰাতিতে উঠি আহি খেতিৰ মাজত লুকাই থাকিব।\n33পাছদিনা ৰাতিপুৱা সুৰ্য্য উদয় হোৱা মাত্ৰেই আপোনালোকে উঠি আহি নগৰ আক্ৰমণ কৰিব; যেতিয়া গাল আৰু তেওঁৰ লোকসকল আপোনাৰ বিৰুদ্ধে ওলাই আহিব, তেতিয়া আপোনালোকে যিহকে কৰিব পাৰে তাকে তেওঁলোকলৈ কৰিব।”\n34যেতিয়া, অবীমেলক আৰু তেওঁৰ সকলো সৈন্যদলে ৰাতিতে উঠিল আৰু চাৰিটা দলত ভাগ হৈ চিখিমৰ ওচৰত লুকাই থকিল।\n35নগৰৰ পৰা ওলাই আহি এবদৰ পুতেক গাল প্রৱেশদ্বাৰৰ ওচৰত থিয় হৈ আছিল। তেনেতে অবীমেলক আৰু তেওঁৰ সৈন্যসকল লুকাই থকা ঠাইৰ পৰা ওলাই আহিল।\n36গালে তেওঁলোকক দেখি জবুলক ক’লে, “চাওঁক, পাহাৰৰ ওপৰৰ পৰা লোকসমূহ নামি আহিছে!” জবুলে উত্তৰত ক’লে, “আপুনি পাহাৰৰ ছাঁবোৰকে মানুহ যেন দেখিছে।”\n37কিন্তু গালে পুনৰায় ক’লে, “চাওঁক, লোকসকল দেশৰ মধ্যস্থানলৈ নামি আহিছে; আৰু এটা দল গণকসকলৰ ওক গছজোপাৰ বাটেদি আহিছে।”\n38তেতিয়া জবুলে তেওঁক ক’লে, “এতিয়া আপোনাৰ সেই ডাঙৰ ডাঙৰ কথাবোৰ কলৈ গ’ল? আপুনিয়ে কৈছিলে, ‘অবীমেলক কোন যে আমি তেওঁৰ অধীনত থাকিম?’ এই সকল লোককেই আপুনি তুচ্ছ জ্ঞান কৰা নাছিল নে? এতিয়া ওলাই গৈ তেওঁলোকৰে সৈতে যুদ্ধ কৰক।”\n39গালে তেতিয়া চিখিমৰ লোকসকলক পৰিচালনা কৰি বাহিৰলৈ ওলাই গ’ল আৰু অবীমেলকেৰে সৈতে যুদ্ধ কৰিলে।\n40অবীমেলকে গালৰ পাছে পাছে খেদি যোৱাত তেওঁ পলাই গ’ল; আৰু তেওঁৰ দলৰ অনেকেই নগৰৰ প্ৰৱেশ দুৱাৰত সোমোৱাৰ আগতেই আঘাত পাই ঢলি পৰিল।\n41অবীমেলক অৰূমাত থাকিল আৰু জবুলে চিখিমৰ পৰা গাল আৰু তেওঁৰ জ্ঞাতি-কুটুম্ব সকলক খেদি বাহিৰ কৰি দিলে।\n42পাছদিনাখন চিখিমৰ লোকসকলে নগৰৰ বাহিৰ ওলাই খেতিলৈ গ’ল আৰু এই বাতৰি অবীমেলকক জনোৱা হ’ল।\n43অবীমেলকে তেওঁৰ লোকসকলক লৈ তিনিটা দলত ভাগ কৰি খেতিৰ মাজত লুকাই থাকিল; যেতিয়া নগৰৰ পৰা লোকসমুহক বাহিৰ হৈ অহা দেখিলে, তেতিয়া তেওঁ তেওঁলোকক আক্রমণ কৰি বধ কৰিলে।\n44অবীমেলকে তেওঁৰ দলটোৰে সৈতে গৈ নগৰৰ প্রৱেশ-দুৱাৰৰ ওচৰত থিয় হৈ থাকিল; আন দুটা দলে খেতিত থকা সকলো লোকক আক্ৰমণ কৰি বধ কৰিলে।\n45সেইদিনা ওৰে দিনটো অবীমেলকে নগৰৰ বিৰুদ্ধে যুদ্ধ কৰিলে আৰু সেই ঠাইৰ লোকসমূহক বধ কৰি নগৰ অধিকাৰ কৰিলে। তাৰ পাছত নগৰৰ দেৱাল ধ্বংস কৰি তাৰ ওপৰত নিমখ চতিয়াই দিলে।\n46এই খবৰ শুনি চিখিমৰ দুৰ্গৰ নেতাসকলে এল-বৰীৎ দেৱতাৰ মন্দিৰৰ ভিতৰত সোমালগৈ।\n47অবীমেলকে যেতিয়া শুনিলে যে লোকসকলে চিখিমৰ দুৰ্গলৈ গৈ একেলগ হৈছে,\n48তেতিয়া তেওঁ নিজৰ লোকসকলক লগত লৈ চলমোন পৰ্ব্বতলৈ উঠি গ’ল। তেওঁ কুঠাৰ ললে আৰু গছৰ পৰা এটা ডাল কাটি নিজৰ কান্ধত তুলি ল’লে। তাৰ পাছত তেওঁৰ লগত থকা লোকসকলক আদেশ দিলে, “তোমালোকে মোক যি যি কৰা দেখিলা, তোমালোকেও শীঘ্রে তেনেকুৱা কৰিবা।”\n49সেয়ে সকলোৱে এটা এটা ডাল কাটি লৈ অবীমেলকৰ পাছে পাছে গ’ল। তাৰ পাছত তেওঁলোকে সেই ডালবোৰ আনি মন্দিৰৰ মাটিৰ তলত থকা সেই ঘৰটোৰ ওপৰত জাপি দি জুই লগাই দিলে; এইদৰে চিখিমৰ দুৰ্গত থকা সকলো লোক মৰিল; তাত প্রায় এক হাজাৰ পুৰুষ আৰু মহিলা আছিল।\n50তাৰ পাছত অবীমেলক তেবেচলৈ গৈ তাৰ বিৰুদ্ধে ছাউনি পাতি তাক অধিকাৰ কৰি ল’লে।\n51সেই নগৰৰ ভিতৰত এটা দৃঢ় দুর্গ আছিল; সকলো পুৰুষ, মহিলা আৰু নগৰৰ নেতাসকল তালৈ পলাই গৈ দুৱাৰ বন্ধ কৰি নিজকে ভিতৰত আবদ্ধ কৰিলে। তাৰ পাছত তেওঁলোক দুর্গৰ চালৰ ওপৰত উঠিলগৈ।\n52অবীমেলকে সেই দুর্গৰ ওচৰলৈ আহি তাৰ বিৰুদ্ধে যুদ্ধ কৰিলে; তেওঁ দুর্গত জুই লগাবৰ বাবে দুর্গৰ দুৱাৰৰ ওচৰলৈকে আহিল।\n53কিন্তু তাত এগৰাকী মহিলাই জাঁতৰ ওপৰৰ শিলচটা লৈ অবীমেলকৰ মূৰৰ ওপৰত পেলাই দি তেওঁৰ মূৰৰ খোলা ভাঙিলে।\n54তেতিয়া অবীমেলকে ততাতৈয়াকৈ নিজৰ অস্ত্রবহনকাৰী যুবকক মাতি ক’লে, “তোমাৰ তৰোৱাল উলিয়াই মোক বধ কৰা যাতে কোনেও মোৰ বিষয়ে এইদৰে ক’ব নোৱাৰে যে ‘এগৰাকী মহিলাই মোক বধ কৰিলে’।” তেতিয়া সেই যুবকে তেওঁক তৰোৱালেৰে খুচিলে আৰু তেওঁৰ মৃত্যু হ’ল।\n55অবীমেলকৰ মৃত্যু হোৱা দেখি ইস্ৰায়েলীয়াসকলে নিজৰ ঘৰলৈ উলটি গ’ল।\n56এই দৰে সত্তৰজন ভায়েকক বধ কৰি অবীমেলকে নিজৰ বাপেকৰ বিৰুদ্ধে যি কু-কৰ্ম্ম কৰিলে, ঈশ্বৰে তাৰ সমুচিত দণ্ড তেওঁক দিলে।\n57চিখিমৰ লোকসকলে যি সকলো অন্যায় কৰিছিল, তেওঁলোকৰ নিজৰ মূৰৰ ওপৰত ঈশ্বৰে দণ্ড আনিলে; যিৰুব্বালৰ পুতেক যোথমৰ শাও তেওঁলোকৰ ওপৰত পৰিল।


তাজাখবৰঃ এইবাৰ মেট্ৰিকৰ শীৰ্ষ দহটা স্থানৰ দখল কৰিলে কোনে? সম্পূৰ্ণ তালিকা - অসমীয়াৰ সুখ-দুখ\nHome TAJA KHABAR তাজাখবৰ তাজাখবৰঃ এইবাৰ মেট্ৰিকৰ শীৰ্ষ দহটা স্থানৰ দখল কৰিলে কোনে? সম্পূৰ্ণ তালিকা\nতাজাখবৰঃ এইবাৰ মেট্ৰিকৰ শীৰ্ষ দহটা স্থানৰ দখল কৰিলে কোনে? সম্পূৰ্ণ তালিকা\nxukhdukh.com June 06, 2020 TAJA KHABAR, তাজাখবৰ,\nঅসমৰ ছেবাৰ হাইস্কুল শিক্ষান্ত পৰীক্ষাৰ ফলাফল ৱেবচাইট সমূহৰ যোগেদি পুৱা ৯বজাত ঘোষণা কৰা হৈছে। তাৰে কেইটিমান ৱেবচাইট হৈছে-\nদৰঙ জিলাৰ ধৃতিৰাজ বাস্তৱ কলিতাই প্ৰথম স্থান লাভ কৰাৰ খবৰ পোৱা গৈছে। প্ৰথম দহটা স্থানৰ সম্পূৰ্ণ তালিকা তলত দিয়া হৈছে। হাইস্কুল শিক্ষান্ত পৰীক্ষাত এইবাৰ উত্তীৰ্ণৰ হাৰ ৬৪.৮০ শতাংশ। মুঠ ৩,৪২,২২৪ গৰাকী অৱতীৰ্ণ পৰীক্ষাৰ্থীৰ প্ৰথম বিভাগত ৪৮,২৭৮ গৰাকী, দ্বিতীয় বিভাগত ৭৭,৮৫০ গৰাকী আৰু তৃতীয় বিভাগত উত্তীৰ্ণ হৈছে ৯৫,৬২৮ গৰাকী। সৰ্বমুঠ ২,২১,৭৫৬ গৰাকী এইবাৰ হাইস্কুল শিক্ষান্ত পৰীক্ষাত উত্তীৰ্ণ হৈছে।\nছয় নং স্থান লাভ কৰা স্থান দখল কৰা হৰিদ্ৰা বৰাৰ ঘৰ বেঙেনাখোৱাত। পিতৃ ৰুবুল বৰা বোকাখাত CNBমহাবিদ্যালয়ৰ অংক বি‌ভাগৰ প্ৰবক্তা।\nAhmed March 14, 2021 at 12:30 PM


Weather Report: আগন্তুক এসপ্তাহলৈ ৰাজ্যত প্ৰৱল বৃষ্টিপাতৰ সম্ভাৱনা!weather-report-heavy-rain-falls-hits-assam-till-next-wednesday-hb– News18 assam\nWeather Report: আগন্তুক এসপ্তাহলৈ ৰাজ্যত প্ৰৱল বৃষ্টিপাতৰ সম্ভাৱনা!\nগুৱাহাটী মহানগৰীত প্ৰায় ২৬ ডিগ্ৰী ছেলচিয়াচলৈ নামিব পাৰে তাপমাত্ৰা।\nউৎকট গৰমৰ পৰা কিছু সকাহ পাব ৰাজ্যবাসীয়ে! আগন্তুক এসপ্তাহলৈ ৰাজ্যত প্ৰৱল বৃষ্টিপাত হোৱাৰ সম্ভাৱনা আছে। কেন্দ্ৰীয় বতৰ বিজ্ঞান কেন্দ্ৰই দিছে এই আগজাননী। আজিৰ দিনটোৰ পৰাই ৰাজ্যৰ বিভিন্ন প্ৰান্তত কম বেছি পৰিমাণে বৰযুণ হ'ব বুলি জনাইছে বতৰ বিজ্ঞান কেন্দ্ৰই। সেইদৰে গুৱাহাটী মহানগৰীত প্ৰায় ২৬ ডিগ্ৰী ছেলচিয়াচলৈ নামিব পাৰে তাপমাত্ৰা।\nকেন্দ্ৰীয় বতৰ বিজ্ঞান কেন্দ্ৰই প্ৰকাশ কৰা তথ্য অনুসৰি উক্ত দিন কেইটাত অসমকে ধৰি সমগ্ৰ উত্তৰ পূৰ্বাঞ্চলত বৰষুণ হ’ব। অহা দেওবাৰ পৰ্যন্ত অসমৰ উপৰিও নাগালেণ্ড, মণিপুৰ, মেঘালয় আৰু ছিকিমত ধাৰাসাৰ বৰষুণ হ’ব বুলি জানিবলৈ দিছে বতৰ বিজ্ঞান কেন্দ্ৰই।\nFirst published: August 26, 2021, 11:37 IST


কংগ্ৰেছৰ ৱৰ্কিং কমিটিত স্থান নাপালে বহু জ্যেষ্ঠ নেতাই\nJuly 18, 2018 July 19, 2018 Asom Khobor\nকংগ্ৰেছৰ ৱৰ্কিং কমিটিত স্থান নাপালে বহু জ্যেষ্ঠ নেতাই অসম খবৰ, গুৱাহাটী জুলাই-১৮: মঙ্গলবাৰে অনুষ্ঠিত হোৱা কংগ্ৰেছৰ ৱৰ্কিং কমিটিৰ পৰা বাদ পৰিল দলটোৰ বহু জ্যেষ্ঠ নেতা। তাৰ পৰিৱৰ্তে দেখা গ’ল বহু কেইখন নতুন মুখ আৰ যুৱ শক্তি । আগন্তুক লোকসভা নিৰ্বাচনৰ লক্ষ্য কৰি ৰাহুল গান্ধী দ্বাৰা গঠিত হৈছে এই কমিটি ৱৰ্কিং কমিটি খন । কমিটি খনত বিভিন্ন ৰাজ্যৰ মুঠ ২৩ গৰাকী সদস্য ভিতৰত অসমৰ প্ৰাক্তন মুখ্যমন্ত্ৰী তৰুণ গগৈও স্থান পাইছে । তাৰ বাহিৰেও সাংসদ গৌৰৱ গগৈ ও কমিটি খনৰ ১৯ গৰাকী আমন্ত্ৰিত সদস্যৰ ভিতৰত এজন সদস্য । কংগ্ৰেছৰ নতুনকৈ গঠিত হোৱা…\nদেশ-বিদেশদেশ-বিদেশLeaveacomment\nOver two days, almost 10 hours. If you watched every moment of Mark Zuckerberg’s testimony in front of Congress this week, you’ll know he rolled out one phrase an awful lot: “I’ll have my team get back to you.” Now some of these were bits of data Mr Zuckerberg simply didn’t have to hand – such as whyaspecific advertisement forapolitical candidate in Michigan didn’t get approved. Other follow ups, though, will require some hard graft from his team. What they produce could provide even more negative…\nTotal views : 998082


Mofen S in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Mofen S ar byavahar, ppali, parshwakriya, upkaar, kriya-pratikriya aaru satarkatabani\nMofen S के प्रकार चुनें\nMofen S 50 Mg/10 Mg Tablet\nMofen S ৰ মূল্য আৰু পেকৰ চাইজ - Mofen S Price and Pack Size in Assamese - Mofen S ar mulya aaru pakor size\nMofen S 50 Mg/10 Mg Tablet ₹44.0 दवा खरीदें\nMofen S की जानकारी\nMofen S ৰ লাভ আৰু ব্যৱহাৰসমূহ- Mofen S Benefits & Uses in Assamese- Mofen S ar laabh aaru byavaharsamuh\nMofen S ৰ পালি আৰু সেয়া কেনেদৰে ল'ব- Mofen S Dosage & How to Take in Assamese - Mofen S ar paali aaru xeya kenedore lobo\nMofen S ৰ পাৰ্শ্চক্ৰিয়াসমূহ- Mofen S Side Effects in Assamese- Mofen S ar parshwakriyasamuh\nMofen S সংক্ৰান্ত সতৰ্কতাবাণীসমূহ- Mofen S Related Warnings in Assamese- Mofen S xonkranta xatarkatabanisamuh\nঅইন দৰৱৰ সৈতে Mofen Sৰ গুৰুতৰ ক্ৰিয়া-প্ৰতিক্ৰিয়া- Severe Interaction of Mofen S with Other Drugs in Assamese- Oinor xoite Mofen S ar gurutor kriya-pratikriya\nMofen S মতভেদসমূহ- Mofen S Contraindications in Assamese- Mofen S nishedhsamuh\nMofen S ৰ বিষয়ে সততে সোধা প্ৰশ্নসমূহ- Frequently asked Questions about Mofen S in Assamese- Mofen S ar bikhoye satate xodha prashnasamuh\nখাদ্য আৰু মদৰ সৈতে Mofen S ক্ৰিয়া-প্ৰতিক্ৰিয়া- Mofen S Interactions with Food and Alcohol in Assamese- khadya aaru modor xoite Mofen S kriya-pratikriya\nMofen S ৰ লাভ আৰু ব্যৱহাৰসমূহ - Mofen S Benefits & Uses in Assamese - Mofen S ar laabh aaru byavaharsamuh\nMofen S তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMofen S ৰ পালি আৰু সেয়া কেনেদৰে ল'ব - Mofen S Dosage & How to Take in Assamese - Mofen S ar paali aaru xeya kenedore lobo\nMofen S-ৰ উপাদানসমূহ - Mofen S Active Ingredients in Assamese - Mofen S-ar upadaansamuh\nMofen S ৰ পাৰ্শ্চক্ৰিয়াসমূহ - Mofen S Side Effects in Assamese - Mofen S ar parshwakriyasamuh\nগৱেষণাৰ ভিত্তিত, Mofen S ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMofen S সংক্ৰান্ত সতৰ্কতাবাণীসমূহ - Mofen S Related Warnings in Assamese - Mofen S xonkranta xatarkatabanisamuh\nMofen S-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMofen S এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Mofen S খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nMofen S-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Mofen S ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Mofen S কি প্ৰভাৱ দেখা গৈছে?\nবৃক্ক ৰ বাবে Mofen S কেতিয়াবাহে ক্ষতিকাৰক।\nযকৃতত Mofen S কি প্ৰভাৱ দেখা গৈছে?\nMofen Sৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Mofen S ৰ কি প্ৰভাৱ দেখা গৈছে?\nMofen Sৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Mofen Sৰ গুৰুতৰ ক্ৰিয়া-প্ৰতিক্ৰিয়া - Severe Interaction of Mofen S with Other Drugs in Assamese - Oinor xoite Mofen S ar gurutor kriya-pratikriya\nMofen S তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMofen S মতভেদসমূহ - Mofen S Contraindications in Assamese - Mofen S nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Mofen S লোৱা অনুচিত যাতে -\nMofen S ৰ বিষয়ে সততে সোধা প্ৰশ্নসমূহ - Frequently asked Questions about Mofen S in Assamese - Mofen S ar bikhoye satate xodha prashnasamuh\nএই Mofen S-এ অভ্য়াস বা নিচাৰ সৃষ্টি কৰে নেকি?\nনহয়, Mofen Sয়ে অভ্যাসৰ সৃষ্টি নকৰে।\nMofen S আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Mofen S লওক।\nমানসিক ৰোগৰ চিকিত্সাৰ বাবে Mofen S লৈ কোনো লাভ নাই।\nখাদ্য আৰু মদৰ সৈতে Mofen S ক্ৰিয়া-প্ৰতিক্ৰিয়া - Mofen S Interactions with Food and Alcohol in Assamese - khadya aaru modor xoite Mofen S kriya-pratikriya\nখাদ্য আৰু Mofen Sৰ ক্ৰিয়া-প্ৰতিক্ৰিয়া\nMofen S আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Mofen Sৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Mofen S লোৱাৰ পাৰ্শ্চক্ৰিয়াৰ বিষয়ে তথ্য নাই।\nMofen S ৰ অনুকল্প - Substitutes for Mofen S in Assamese\nMofen S के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Mofen S লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Mofen S ব্যৱহাৰ কৰিছিল নেকি?\nআপুনি কিমান পৰিমাণে Mofen S সেৱন কৰিছিল?\nআপুনি Mofen S ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Mofen S সেৱন কৰে?


‘চিলাৰাই’ জৈৱিক চাহ আৰু ৰতন ৰায়: — Vikaspedia\nসেউজীয়া চাহ আৰু মানৱ স্বাস্থ্য:\nজৈৱিক চাহৰ উপকাৰিতা:\nমানৱ সভ্যতাৰ আৰম্ভণিৰে পৰাই মানুহে খেতি কৰি আহিছে।বৰ্তমান বিজ্ঞান আৰু প্ৰযুক্তিবিদ্যাৰ যুগতো আমি খেতি অবিহনে জীয়াই থকাৰ কথা কল্পনাই কৰিব নোৱাৰি।আমাৰ দেশ ভাৰতবৰ্ষ কৃষি প্ৰধান ৰাষ্ট্ৰ।আমি সৰুৰে পৰাই বিভিন্ন ধৰণৰ খেতি কৰা দেখা পাই আহিছোঁ আনকি বহুতো প্ৰত্যেক্ষভাৱে কৃষি কাৰ্যৰ লগত জড়িত হৈ পৰিছোঁ।বিশেষকৈ আমাৰ ৰাজ্য অসমত থকা চাহ খেতিৰ কথা আমি সকলোৱে জানোহঁক।চাহ খেতিৰ ক্ষেত্ৰত আমাৰ ৰাজ্য অসম তথা আমাৰ ৰাষ্ট্ৰ ভাৰতৰ বিশেষ সুনাম আছে।\nবিভিন্ন খেতিৰ লগতে অসমৰ জলবায়ু চাহ খেতিৰ বাবে অনুকুল আৰু চাহ অইন অইন খেতিৰ তুলনাত অধিক লাভজনক।উল্লেখযোগ্য যে মই চাহ খেতি কৰি থকা অঞ্চলৰ মাটিডৰা বিজ্ঞান সন্মত ভাৱে পৰীক্ষিত।সেইবাবে মই চাহ খেতি কৰিবলৈ লওঁ আৰু ইয়াকে জীৱন নিৰ্বাহৰ মুখ্য পথ হিচাপে বাচি লওঁ।মই 2001 চনত চাহ খেতি আৰম্ভ কৰো আৰু বৰ্তমান মোৰ বাগিছাখনৰ আয়তন 17 বিঘা2কঠা 10 লেছা।বাগিছাখন 2001 চনতে স্থাপন কৰা হয় যদিও 2007 চনৰ পৰাহে সম্পূৰ্ণৰূপে জৈৱিক পদ্ধতি অৱলম্বন কৰোঁ।এতিয়া বাগিছাখন চৰকাৰী স্বীকৃতিপ্ৰাপ্ত সংস্থা OneCart Asian Agri Certification(P)Ltd ৰ দ্বাৰা সম্পূৰ্ণ জৈৱিক বুলি প্ৰমাণিত হৈ আছে।\nবহুদিন ধৰি এই বাগিছাৰ পৰা উৎপন্ন হোৱা সেউজীয়া পাত(কেচাঁ সামগ্ৰী)ৰ পৰা ‘মা ফুলাশ্বৰী’ উদ্যোগৰ পৰা তৈয়াৰী চাহ(শুকান চাহ) বিভিন্ন ঠাইলৈ পঠাই থকা হৈছে।ইয়াৰ মানদণ্ড উন্নত বুলিও বহুতেই মন্তব্য দিছে।এই ক্ষেত্ৰত অসম কৃষি বিশ্ববিদ্যালয়,যোৰহাট,চাহ বাগিছাৰ গৱেষক।ড° গৌতম কুমাৰ শইকীয়া দেৱৰ কথা উল্লেখ কৰিব পাৰি।আজি কিছুদিন ধৰি ‘চিলাৰাই’ নামৰ চাহ এই উদ্যোগৰ পৰা উৎপাদন হৈ আছে আৰু ঘৰুৱা বজাৰৰ লগতে দেশ-বিদেশৰ বহু ঠাইৰ বজাৰ দখল কৰিবলৈ সক্ষম হৈছে।\nবৰ্তমান যুগৰ শৰীৰ বা স্বস্থ্য সম্পৰ্কে সচেতন ব্যক্তিয়ে সেউজীয়া চাহৰ গুণাগুণৰ কথা বাৰুকৈয়ে উপলব্ধ কৰিব পাৰিছে।সেউজীয়া চাহে আমাৰ শৰীৰ সতেজ কৰি ৰাখে আৰু মানুহৰ কৰ্মস্পৃহা বঢ়াই তোলে।মানৱ শৰীৰ বিভিন্ন ব্যাধি দূৰ কৰে।বৰ্তমান সমাজত আমি দেখি থকা প্ৰায় সকলো মানুহৰে হোৱা উচ্চ ৰক্তচাপ,মধুমেহ আদিৰ দৰে ব্যাধি সমূহৰ সেউজীয়া চাহ প্ৰতিষেধক বুলি কব পাৰি।নিয়মিত সেৱন কৰা ব্যক্তি সকলৰ এই বেমাৰ সমূহৰ উপৰিও কোনো দুৰাৰোগ্য ব্যাধি নহয় বুলি আজিৰ চিকিৎসা বিজ্ঞানেও কয়।সেয়ে ইয়াৰ জনপ্ৰিয়তা দিনে দিনে বাঢ়ি গৈছে।\n‘মাঁ ফুলাশ্বৰী’ৰ উদ্যোগত এই সেউজীয়া চাহৰ উপৰিও সধাৰণ কলা,চাহ বা অৰ্থডক্স চাহ জৈৱিক পদ্ধতিৰে উৎপাদিত হৈ আছে।\nজৈৱিক চাহ খেতিয়ে মানৱ স্বাস্থ্যৰ উপৰিও প্ৰাকৃতিক ভাৰসাম্য ৰক্ষাতো সহায় কৰে।কাৰণ ইয়াত কোনো ধৰণৰ ৰাসায়নিক দ্ৰব্য ব্যৱহাৰ কৰা নহ্য়,ফলত প্ৰকৃতিৰ বিভিন্ন জীৱ বা অনুজীৱ সমূহৰ কোনো হানি নহয়।যিবোৰে (জীৱ বা অনুজীৱ) আমাৰ প্ৰাকৃতিক ভাৰসাম্য ৰক্ষা কৰি আহিছে তথা বৈচিত্ৰত অৰিহণা যোগায়।প্ৰাকৃতিক ভাৰসাম্য ৰক্ষা কৰিব পাৰিলেহে আমাৰ অঞ্চলত তথা পৃথিৱীত থকা জৈৱ বৈচিত্ৰ সমূহ ৰক্ষা হ’ব।তেতিয়া সকলো জীৱৰ লগতে মানৱ জাতিৰ প্ৰতি অহা কোনো ভাবুকি নাথাকিব।\nআমাৰ ভৱিষ্যত প্ৰজন্মৰ কথা চিন্তা কৰিলেও জৈৱিক খেতি অধিক প্ৰয়োজনীয়।কাৰণ ইয়াৰ উৎপাদনে আৰু উপভোগ কোনো পাৰ্শক্ৰিয়া নকৰে।গতিকে সমূহ উপভোক্তা ৰাইজক মোৰ ‘চিলাৰাই’ সেউজীয়া চাহ তথা জৈৱিক চাহ গ্ৰহণ কৰিবলৈ ইয়াৰে বিনম্ৰভাৱে অনুৰোধ জনালোঁ।\nই হ্ৰদৰোগীৰ বাবে উপকাৰী।কাৰণ ই তেজত থকা কলেষ্টৰ’ল(Cholesterol)ৰ মাত্ৰা কমাই ৰাখে।\n2. ই মধুমেহ বা বহুমূত্ৰ ৰোগীৰ বাবে লাভদায়ক।কিয়নো ইয়াত থকা এন্টিঅক্সাইডেন্টে তেজত থকা শৰ্কৰা(Blood Sugar)ৰ মাত্ৰা কমাই ৰাখে।\n3. ই জৰায়ু,হাওঁফাওঁ,স্তন,পাকস্থলী আদিত হোৱা কেঞ্চাৰ ৰোগৰ প্ৰতিষেধকস্বৰূপ।\n4. শৰীৰৰ গাঁঠিৰ বান্ধনীৰ(Cartilage)ৰ অসুখ কমাই ৰাখে।\n5. ই মগজু সুস্থ ৰাখে,স্মৃতি শক্তি বঢ়ায়।\n6. ই তিনিমাহৰ ভিতৰতে ওজন কমায় আৰু ৰক্তচাপ নিৰাময় কৰে।\n7. ই পানীলগা,কাঁহ আৰু ছালৰ অসুখক বাধা দিয়ে।\n8. ই হজমী শক্তি বঢ়ায় আৰু পেটৰ বহু গুৰুতৰ অসুখৰ পৰা ৰক্ষা কৰে।\n9. ই গাঁঠিৰ বিষৰ কাৰণে উত্তম আৰু শৰীৰৰ হাড়বোৰ শক্তিশালী কৰি ৰাখে।\n10. সেউজীয়া চাহত থকা এন্টিঅক্সাইডেন্টে(Antioxidant) ভিটামিনতকৈ 100 গুণ বেছি আৰু ভিটামিন E তকৈ 25 গুণ বেছি কাম কৰে।\n11. ই দাঁতৰ ক্ষয়ৰোগ কমাই ৰাখে আৰু দাঁতত থকা জীৱাণু ধ্বংস কৰে।\n12. ই মাংসপেসী আৰু ছাল সবল হোৱাত সহায় কৰে।\n13. ই সুৰাপায়ীসকলক লিভাৰৰ অসুখৰ পৰা বচাই ৰাখে।\n14. ই শৰীৰক এলাৰ্জীৰ পৰা মুক্ত কৰে।


top-3-key-leaders-of-ulfa-tvbiju– News18 Assam\nতিনি নেতাৰ প্ৰচেষ্টাত শক্তিশালী হৈছিল আলফা, পিছে কোন সেই তিনিজন?\nUpdated:May 31, 2020, 10:00 PM IST\nজেৰাই গাওঁ, ডিব্ৰুগড়ৰ চাবুৱাৰ সেই জেৰাই গাঁৱৰ পৰা ওলাই গৈছিল সশস্ত্ৰ সংগ্ৰামৰ বাবে তিনি যুৱক ৷\nLast Updated: May 31, 2020, 10:00 PM IST\nজেৰাই গাওঁ, ডিব্ৰুগড়ৰ চাবুৱাৰ সেই জেৰাই গাঁৱৰ পৰা ওলাই গৈছিল সশস্ত্ৰ সংগ্ৰামৰ বাবে তিনি যুৱক ৷ সেই তিনি যুৱকেই পিছত আলফাক শক্তিশালী ৰূপত প্ৰতিষ্ঠা কৰিলে ৷- এই কথা আলফাৰ সাধাৰণ সম্পাদক অনুপ চেতিয়াই সদৰি কৰিছে দেওবাৰে ৷\nদেওবাৰে News18ৰে হোৱা এক আছুতীয়া সাক্ষাৎকাৰত চেতিয়াই ক'লে, ‘পৱন বৰুৱা, চক্ৰধৰ গোহাঁই আৰু গোলাপ বৰুৱা আছিলো জেৰাইগাঁৱৰ পৰা ৷ আমি তিনিজনে নালাগিলে আলফাই শক্তিশালী ৰূপত প্ৰতিষ্ঠাই লাপালে হয় ৷ যোৱা কালি পৱনে (পৰেশ বৰুৱা) ফোন কৰিছিল ৷ আমি আগৰ কথাবোৰ মনত পেলাই কথা পাতিলো ৷ তেওঁ সেই কথাকে ক'লে যে, আমি তিনিজনে যদি আগভাগ নললোহেতেন, তেন্তে সংগঠনে শক্তিশালী ৰূপ নাপালে হেতেন।’\nইপিনে ল’ক ডাউনৰ এই সময়ত অনুপ চেতিয়া ওৰফে গোলাপ বৰুৱাই দুখন কিতাপ লিখি উলিয়ালে ৷ News18ক তেওঁ ক'লে- ‘দুখন কিতাপ এইসময়ছোৱাত লিখিলো ৷ এখন সংযুক্ত মুক্তি বাহিনী, অসমৰ সকলো ইতিবৃত্তক সামৰি লৈ লিখিলো ৷ আজিলৈকে যিমান কিতাপ আলফাক লৈ লিখা হৈছে, সকলো অসম্পূৰ্ণ কিতাপ ৷ সেয়ে এইখন মই লিখিলো ৷ দ্বিতীয়খন হ'ল মই বাংলাদেশত কাৰাৰুদ্ধ হৈ থকাৰ সময়ৰ ৷ বাংলাদেশৰ ৰাজনীতি, সমাজনীতি সকলো সামৰি লিখিছো ৷’\nআলফাৰ ইতিবৃত্তৰ ওপৰত লিখা কিতাপখনত সংগঠনটোৱে কৰা ভুলসমূহৰ ওপৰত নিৰ্মোহ ব্যাখ্যা আগবঢ়োৱা হৈছে নে? এই প্ৰশ্নৰ উত্তৰত চেতিয়াই ক'লে- “ভুলবোৰ ৰাইজে বিশ্লেষণ কৰিব ৷ সেয়া ৰাইজৰ হাতত এৰিছো ৷’\nFirst published: May 31, 2020, 10:00 PM IST


বিজেপিৰ প্ৰতাৰণাক শিৰপাতি ল’লে নেকি ছয় জনগোষ্ঠীৰ আন্দোলনকাৰী নেতৃত্বই?\nযোৱা পাঁচ বছৰ ৰাজ্য উত্তাল কৰি অহা ছয় জনগোষ্ঠীৰ নেতৃত্ব হঠাতে নীৰৱ কিয়?\nবিজেপিৰ প্ৰতাৰণাক শিৰপাতি ল’লে নেকি ছয় জনগোষ্ঠীৰ নেতৃত্বই?\nগুৱাহাটী , March 5, 2019 8:19 pm\nজনজাতিকৰণৰ দাবীত কৰা আন্দোলনৰ এটা দৃশ্য : ফাইল ফটো।\n২০১৪ চনৰ পৰাই প্ৰতিটো নিৰ্বাচনৰ সময়ত অসমৰ ৬ জনগোষ্ঠীক তেওঁলোকে দীৰ্ঘদিনৰ পৰা দাবী কৰি অহা জনজাতিকৰণৰ কৰা হ’ব বুলি প্ৰতিশ্ৰুতি দি অহা বিজেপিৰ পাঁচ বছৰীয়া শাসনৰ এই ওৰ পৰো ওৰ পৰো। ৰাজ্যসভাৰ শেষ অধিৱেশনত জনজাতিকৰণৰ বাবে বিধেয়ক উত্থাপন কৰাৰ আশ কৰিছিল জনগোষ্ঠীকেইটাৰ আন্দোলনকাৰী নেতৃত্বই। কিন্তু সেয়াও নহ’ল।\nসমাগত লোকসভা নিৰ্বাচনলৈ লক্ষ্য কৰি কেন্দ্ৰীয় চৰকাৰে বিষয়টো মীমাংসাৰ বাবে মন্ত্ৰী হিমন্ত বিশ্ব শৰ্মাৰ অধ্যক্ষতাত এক মন্ত্ৰী গোট গঠন কৰিছিল যদিও বৰ্তমানো সমিতিখনে কোনোধৰণৰ প্ৰতিবেদন প্ৰেৰণ নকৰিলে কেন্দ্ৰীয় চৰকাৰক। ফলত কমিটি নিৰ্মাণ কৰি দিয়াটোও এক প্ৰকাৰ ভেকোভাওনাত পৰিণত হ’ল।\nতাৰ পিছত জনগোষ্ঠীকেইটাক জনজাতিৰ স্বীকৃতি দিয়াৰ শেষ বিকল্প আছিল ইয়াৰ বাবে অধ্যাদেশ (ordinance) অনা। কিন্তু লোকসভা নিৰ্বাচনৰ অধিসূচনা জাৰি কৰিবলৈ মাজত মাথো ৩-৪ দিন বাকী থকা অৱস্থাত (অহা ৮ মাৰ্চত কৰাৰ কথা) সেইটোও যে নহয়গৈ এয়া ধুৰুপ।\nবস্তুতঃ জনজাতিকৰণৰ কোনো আশা নাই। তাৰ পিছতো ইমান দিনে ৰাজ্য উত্তাল কৰি ৰখা আন্দোলনকাৰী সংগঠন, নেতাসকল নিমাত। ইয়াৰ ৰহস্য বিচাৰি আজি নৰ্থ-ইষ্ট নাওৰ তৰফৰ পৰা যোগাযোগ কৰা হৈছিল কেইবাটাও সংগঠনৰ নেতৃত্বক।\nকোচ ৰাজবংশী ছাত্ৰ সন্থাৰ সভাপতি অতুল বৰ্মনে আমাৰ সাংবাদিকৰ আগত ৰেইলপথ অৱৰোধ আৰু ৰাজপথ অৱৰোধৰ দৰে কাৰ্য্যসূচী ৰূপায়ণ কৰিব বুলি দোহৰাৰ লগতে কয়, “যদি অধ্যাদেশ জাৰি কৰি হ’লেও আমাৰ জনজাতিকৰণ নকৰে, তেন্তে কোচ ৰাজবংশীয় জনবসতিপূৰ্ণ এলেকাত বিজেপি আৰু বিপিএফৰ প্ৰৱেশ নিষিদ্ধ কৰা হ’ব। তেওঁলোকে কোনো ধৰণৰ নিৰ্বাচনী প্ৰচাৰ চলাব নোৱাৰিব বুলি সকীয়াই দিলো।”\nঅৱশ্যে কেতিয়াৰ পৰা এই প্ৰতিবাদী কাৰ্য্যসূচী ৰূপায়ণ কৰিব সেয়া বৰ্তমানো অস্পষ্ট। তেওঁ কয়, “দেওবাৰে আমাৰ কাৰ্য্যনিৰ্বাহক বৈঠক অনুষ্ঠিত কৰি কেতিয়া প্ৰতিবাদী কাৰ্য্যসূচী ৰূপায়ণ কৰা হ’ব সেয়া নিশ্চিত কৰা হ’ব।”\nচুতীয়া জনগোষ্ঠীক প্ৰতিনিধিত্ব কৰা চুতীয়া ছাত্ৰ সন্থাৰ সভাপতি ক্ষীৰোদ শইকীয়ায়ো ‘বিজেপি চৰকাৰৰ সদ্দিচ্ছাৰ অভাৱ’ বুলি আমাৰ আগত কয়।\nইয়াৰোপৰি এইবাৰ ‘জনজাতিকৰণ’ৰ প্ৰসংগটো নিৰ্বাচনী টোপ হিচাপে ব্যৱহাৰ কৰিবলৈ বিজেপিক দিয়া নহ’ব বুলি তেওঁ হুকাৰ দিয়ে।\nইপিনে, জনজাতিকৰণৰ দাবীত তেওঁলোকে পৰৱৰ্তী সময়ত কেনেকুৱা ধৰণৰ প্ৰতিবাদী কাৰ্য্যসূচী ৰূপায়ণ কৰিব সেয়া বৰ্তমানলৈকে সিদ্ধান্ত লোৱা নাই, অৰ্থ্যাৎ পৰৱৰ্তী বৈঠকতহে সিদ্ধান্ত ল’ব সদৌ চুতীয়া ছাত্ৰ সন্থাই।\nসদৌ অসম চাহ শ্ৰমিক ছাত্ৰ সন্থায়ো (আটছা) বিজেপিক আগন্তুক লোকসভা নিৰ্বাচনত শিক্ষা দিয়াৰ হুংকাৰ দিয়ে। ছয় জনগোষ্ঠীৰ জনসাধাৰণৰ পৰা বিজেপি তীব্ৰ প্ৰত্যাহ্বানৰ সন্মুখীন হ’ব বুলি সংগঠনটোৰ সভাপতি ৰাজেন কুমাৰে আমাৰ আগত কয়।\nতেওঁ আৰু কয়, “বিজেপিৰ বিৰুদ্ধে এইবাৰ লোকসভা নিৰ্বাচনত প্ৰচাৰ চলোৱা হ’ব। বিজেপি চৰকাৰে যে ৫ বছৰে জনজাতিকৰণৰ নামত কেৱল প্ৰতাৰণাই কৰিলে, তেওঁলোকৰ এয়া কেৱল নিৰ্বাচনী টোপহে আছিল, সেই কথা চাহ জনগোষ্ঠীয় লোকসকলক জনাই দিয়া হ’ব।”\nপ্ৰসংগক্ৰমে উল্লেখ কৰিব পাৰি যে বিজেপি দলৰ ২০১৪ চনৰ নিৰ্বাচনী ইস্তাহাৰৰ ২৮ নং পৃষ্ঠাত ৬ জনগোষ্ঠীৰ জনজাতিকৰণৰ প্ৰতিশ্ৰুতি দিছিল। সৰ্বানন্দ সোণোৱালৰ উপস্থিতিত নতুন দিল্লীত জনজাতি পৰিক্ৰমা মন্ত্ৰী জুৱেল ওৰামে ২০১৫ চনৰ ৬ আগষ্টত ছয় জনগোষ্ঠীৰ প্ৰতিনিধিৰ আগত সোনকালেই জনজাতিকৰণ কৰা হ’ব বুলি প্ৰতিশ্ৰুতি দিছিল। লগতে ২০১৬ চনৰ ২৯ ফেব্ৰুৱাৰিত মডেল কমিটি গঠন কৰি ছমাহৰ ভিতৰত জনজাতিকৰণ প্ৰক্ৰিয়া সম্পূৰ্ণ হ’ব বুলি ঘোষণা কৰাৰ উপৰি ২০১৬ চনৰ ১৮ জানুৱাৰিতো অসমৰ ছয় জনগোষ্ঠীৰ নেতাৰ আগত প্ৰধান মন্ত্ৰী নৰেন্দ্ৰ মোদীয়ে বিমান বন্দৰত আশ্বাস দিছিল।\nইপিনে, কাইলৈ মোদী চৰকাৰৰ অন্তিমখন কেবিনেট। গতিকে কাইলৈৰ কেবিনেটত চৰকাৰে জনজাতিকৰণৰ অধ্যাদেশ জাৰি কৰি জনজাতিকৰণৰ বাবে সিদ্ধান্ত স্পষ্ট কৰিবলৈ আজি গান্ধীবস্তিস্থিত কাৰ্য্যালয়ত সংবাদমেলযোগে চৰকাৰক আহ্বান জনায় কৃষক নেতা অখিল গগৈয়ে।\n‘আত্মসমৰ্পন’ নহয় ‘যুদ্ধ বিৰতিহে’; পুলিচেই পলুৱাই পঠিয়াইছিল দুৰ্ধৰ্ষ NLFB নেতা এম বাথাক


অসমৰ বোৱাৰী মঞ্জু ভাটিয়া আৰু সুন্দৰী সকলৰ ৰিক’ভাৰী বিগ্ৰেড | NE FOCUS\nHome উদ্যমী অসমৰ বোৱাৰী মঞ্জু ভাটিয়া আৰু সুন্দৰী সকলৰ ৰিক’ভাৰী বিগ্ৰেড\nঅসমৰ বোৱাৰী মঞ্জু ভাটিয়া আৰু সুন্দৰী সকলৰ ৰিক’ভাৰী বিগ্ৰেড\nবেংকৰ ৰিক’ভাৰি এজেন্ট বুলি কলে সাধাৰণতে আমাৰ চকুত হটঙা চেহেৰাৰ এজন পেশীবহুল মানুহৰ প্ৰতিচ্ছবি হে আমাৰ মনলৈ আহে । বেংক সমূহে তেওঁলোকৰ ঋণ সমুহ অনাদায় হৈ থাকিলে ৰিক’ভাৰি এজেন্ট নিয়োগ কৰে । ই এক ধৰণৰ ব্যৱসায়। এই ব্যৱসায়ৰ বাবে ইতিমধ্যে ভাৰতত গঢ় লৈ উঠিছে বহু ডেবট ৰিক’ভাৰী কোম্পানী। এসময়ত সম্পূৰ্ণ পুৰুষ অধ্যুষিত এই ব্যৱসায়টোত মঞ্জু ভাটিয়াৰ আগমনে আনিলে বৈপ্লৱিক পৰিবৰ্তন ।\nসৰ্বসাধাৰণ ৰাইজৰ বাবে মঞ্জু ভাটিয়া নামটো অচিনাকি হলেও, তথ্যবিজ্ঞ মহলৰ বাবে এটা অতিকৈ চিনাকি নাম । বিখ্যাত আলোচনী ফৰ্বচৰ 30 under 30 Asia 2016 ৰ শিতানত স্থান লাভ কৰিবলৈ সক্ষম হোৱা মঞ্জু ভাটিয়া আজি কোটি কোটি ভাৰতীয় মহিলা তথা যুৱ উদ্যমীৰ বাবে অনুপ্ৰেৰণাৰ উৎস ।\nইন্দোৰৰ যুৱতী মঞ্জু ভাটিয়াই ২০০৩ চনত উচ্চতৰ মাধ্যমিক পৰীক্ষা শেষ কৰিয়েই ঘৰৰ কাষৰ এটা ফাৰ্মাচিউটিকেল কোম্পানীত ৰিচেপচনিষ্ট হিচাবে যোগ দিয়ে ।তাত দুবছৰ ব্যৱসায় সম্পৰ্কীয় অভিজ্ঞতা অৰ্জনৰ অন্তত পৰাগ শ্বাহে আৰম্ভ কৰা Vasuli Recoveries নামৰ প্ৰতিষ্ঠানটোত যুটীয়া সঞ্চালক হিচাবে যোগদান কৰে ।\nতাৰ পাছৰ খিনি যেন ইতিহাস ।এই ইতিহাস সংগ্ৰাম আৰু বিজয়ৰ ।মঞ্জু ভাটিয়াৰ সবল নেতৃত্বত Vasuli Recoveries এ সফলতাৰ নতুন অধ্যায় সূচনা কৰে । মাত্ৰ ২৫,০০০ টকাৰ মাহিলী আয়েৰে তথা আঠ জন কৰ্মচাৰীয়েৰে যাত্ৰা আৰম্ভ কৰা Vasuli Recoveries ৰ আজি দেশব্যাপী আছে ২৫oগৰাকীতকৈ অধিক কৰ্মচাৰী তথা ২৬ টাতকৈ অধিক শাখা । দেশৰ প্ৰায় প্ৰতিটো ৰাষ্ট্ৰীয় বেংক্ৰ বাবে সেৱা আগবঢ়াই অহা Vasuli Recoveries এ বছৰি ৫০০ কোটিকৈও অধিক টকাৰ ব্যৱসায় কৰে । বেংকিঙ খণ্ডৰ Recovery Business ত এগৰাকী যুৱতীৰ এনে উত্থান কেৱল চমকপ্ৰদই নহয়, অবিস্মৰণীয়ও ।তাতোকৈ আচৰিত তেওঁৰ সমুদায় কৰ্মচাৰী সকলো মহিলা ।\nমঞ্জু ভাটিয়াই সমগ্ৰ Debt Recovery ব্যৱসায়টোকে এক নতুন মাত্ৰা দিলে । আমাৰ লগত হোৱা এক বাৰ্তালাপত তেওঁ জনাই এই ব্যৱসায়ত পেশী সৰ্বস্বতাই বহুসময়ত ঋণাত্বক প্ৰভাৱহে পেলাই । ঋণ Defaulter মানুহজনক বুজাই বঢ়াই ঋণ পৰিশোধ কৰিবলৈ সৈমান কৰোৱাতোহে মূল কথা । তাত উক্ত মানুহ জনৰ প্ৰতি সহমৰ্মিতা থকাটো সবাটোকৈ প্ৰয়োজন ।\nতীব্ৰ প্ৰত্যাহ্বানযুক্ত এই ব্যৱসায়টোত অপাৰ সফলতাৰ সমসাময়িক ভাবে মঞ্জু ভাটিয়াই সফলতাৰে আগুৱাই নিছে নিজৰ শৈক্ষিক দিশো । তেওঁ বৰ্তমান আইনৰ ডক্টৰেট ডিগ্ৰীৰ বাবে অধ্যয়ন কৰি আছে। এই সম্পৰ্কে তেওঁ Ne Focus ক জনাই যে তেওঁ প্ৰত্যাহ্বান ভাল পায় । হয়তো এনে গুণৰ বাবে তেওঁ স্থান লভিৱলৈ সক্ষম হৈছে টাইমছ অব ইণ্ডিয়া, ইক’নমিক টাইমছ আদিৰ দৰে দেশৰ আগশাৰীৰ বাৰ্তা আলোচনীত ।\nএসময়ত নিজৰ প্ৰতিষ্ঠানৰ বাবে কাম বিচাৰি যাওঁতে শ্লেষাত্মক মন্তব্য সহ্য কৰিব লগা মঞ্জু ভাটিয়াই, নিজৰ কামৰ দ্বাৰা আজি অৰুন্ধতী ভট্টাচাৰ্য্য, চন্দা ক’চচাৰ দৰে দেশৰ নামী বেংকাৰৰ প্ৰশংসা লভিবলৈ সক্ষম হৈছে । অসমৰ গোলাঘাট জিলাৰ বোৱাৰী মঞ্জু ভাটিয়াই ব্যৱসায়ত লাভ কৰা সফলতাত আমিও বিমুগ্ধ ।এই কৃচছ্ৰসাধনা পাথেয় হওক উত্তৰ পূৰ্বাঞ্চলৰ যুৱক যুৱতী সকলৰ বাবে ।\nPrevious articleমাজুলীক বিশ্বদৰবাৰত স্বীকৃতি\nNext articleপৰ্যটন: ঐতিহাসিক ৰ্শিৱসাগৰত এভুমুকি\nDeepak September 3, 2016 at 1:25 PM\nEk num MB\nY Shyam September 3, 2016 at 2:10 PM\nThis true story can surely beastrong motivation to strong willed girls / ladies of Assam to meet big challenge starting with little step.\nadmin September 3, 2016 at 3:03 PM\nThank You Mr. Shyam hope for same consideration in future.\nDhruba Jyoti Arjuna September 4, 2016 at 11:00 PM\nThank you Y Shyam ji . I always believe she is the best example of woman empowerment\nPoban September 3, 2017 at 9:37 AM\nসুন্দৰ লিখনি ৷ আপোনাৰ এনে প্ৰেৰণদায়ক লিখনি আমি সদায় কামনা কৰো ৷\nLeaveaReply to Dhruba Jyoti Arjuna Cancel reply


Jackfruit Seed Benefits: যি ৫টা কাৰণত কঁঠালৰ গুটি খোৱাটো জৰুৰী, ৰক্তহীনতাৰ পৰা কেঞ্চাৰলৈ আছে নিদান– News18 Assam\nJackfruit Seed Benefits: যি ৫টা কাৰণত কঁঠালৰ গুটি খোৱাটো জৰুৰী, ৰক্তহীনতাৰ পৰা কেঞ্চাৰলৈ আছে নিদান\n7th Pay Commission: ৯৫,০০০ টকা বাঢ়িব পাৰে চৰকাৰী কৰ্মচাৰীৰ দৰমহা, জানক কেনেকৈ?\nT20 World Cup: চিকিৎসালয়লৈ লৈ যোৱা হৈছে হাৰ্ডিক পাণ্ডিয়াক , পাকিস্তানৰ হাতত পৰাজয়ৰ পিছত চিন্তা বৃদ্ধি পাইছে ভাৰতৰ...\n»Jackfruit Seed Benefits: যি ৫টা কাৰণত কঁঠালৰ গুটি খোৱাটো জৰুৰী, ৰক্তহীনতাৰ পৰা কেঞ্চাৰলৈ আছে নিদান\nUpdated:August 23, 2021, 12:52 AM IST\nকঁঠালৰ দৰে ইয়াৰ গুটিৰো থকা খাদ্যগুণে আপোনাক বহুক্ষেত্ৰত সহায় কৰে।\nLast Updated: August 23, 2021, 12:52 AM IST\nগ্ৰীষ্মকালত বিভিন্ন ধৰণৰ ফল থাকে। সাধাৰণতে এনে কিছু ফলৰ বিষয়ে আলোচনা কৰা নহয়, যি আপুনি নভবাধৰণৰ গুণেৰে ভৰপূৰ। এয়া হৈছে কঁঠালৰ গুটি। কঁঠালৰ দৰে ইয়াৰ গুটিৰো থকা খাদ্যগুণে আপোনাক বহুক্ষেত্ৰত সহায় কৰে।\nকঁঠালৰ গুটিৰ গুণাগুণবোৰ কি?\n(১) কঁঠাল গুটিত এনে গুণ থাকে, যি বিভিন্ন খাদ্যসামগ্ৰী একেলগে শৰীৰত প্ৰৱেশ কৰা বুলি ক'ব পাৰি। এই খাদ্যত কেলচিয়াম, পটাছিয়াম, মেগনেছিয়াম, ভিটামিন বি, প্ৰ'টিন সকলো উপলব্ধ। ৰক্তহীনতাৰ সমস্যা থাকিলে এই বীজ খোৱাটো অতি গুৰুত্বপূৰ্ণ।\n(২) কঁঠালৰ গুটিত আঁহৰ পৰিমাণ যথেষ্ট বেছি। সেয়ে ই কলেষ্টেৰল হ্ৰাস কৰে। ই হজম কৰাতো সহায় কৰে। কঁঠালৰ গুটিবোৰে ওজন হ্ৰাস কৰাত সহায় কৰে, কিয়নো ই পাচন তন্ত্ৰ মজবুত কৰে।\n(৩) ডায়েবেটিচ থকা ৰোগীসকলৰ বাবেও এই বীজ অতি উপকাৰী। ইয়াত থকা আঁহে খাদ্যৰ কাৰ্বোহাইড্ৰেট শোষণ কৰে। ফলস্বৰূপে, তেজত গ্লুকোজৰ পৰিমাণ বেছি বৃদ্ধি হ'ব নোৱাৰে।\n(৪) কঁঠালৰ গুটি চকুৰ বাবেও উপকাৰী। ইয়াত থকা ভিটামিন এ-য়ে দৃষ্টিশক্তিৰ যত্ন লয়। ভিটামিন এ(বিটা-কেৰোটিন) সমৃদ্ধ হোৱাৰ বাবে কঁঠালে আমাৰ চকুক স্বাস্থ্যকৰ পুষ্টি প্ৰদান কৰে। ই চকুক বেক্টেৰিয়া আৰু ভাইৰেল সংক্ৰমণৰ পৰা সুৰক্ষিত কৰে। ই দৃষ্টিশক্তি উন্নত কৰাত সহায় কৰে। ৰেটিনাৰ অৱক্ষয় প্ৰতিহত কৰাত বিশেষভাৱে কাৰ্যকৰী আৰু ছানিৰ আশংকা হ্ৰাস কৰে।\n(৫) কৰ্কট ৰোগ প্ৰতিৰোধ কৰে কঁঠালৰ গুটিয়ে। কঁঠালত এণ্টিঅক্সিডেণ্ট, ফাইটোনিউট্ৰিয়েণ্ট (phytonutrients) আৰু ফ্লেভোনইড (flavonoids) থাকে। এই এণ্টিঅক্সিডেণ্টবোৰৰ উপস্থিতিয়ে শৰীৰৰ দ্বাৰা উৎপন্ন হোৱা বিষাক্ত পদাৰ্থৰ লগতে আমাৰ বাবে ক্ষতিকাৰক মুক্ত ৰেডিকেলবোৰ নাইকিয়া কৰে। বিষাক্ত পদাৰ্থ আৰু মুক্ত ৰেডিকেল (radicals) দুয়োটাই শৰীৰত কৰ্কট ৰোগ সৃষ্টি কৰে বুলি জনা গৈছে।\nFirst published: August 23, 2021, 12:50 AM IST


আধুনিক সাধু (ঊষামণি কাকতি) - সাহিত্য ডট অৰ্গ\nআধুনিক সাধু (ঊষামণি কাকতি)\n( চাহ-জনগোষ্ঠীয় সমাজত প্ৰচলিত এটা সাধু৷ ডিব্ৰুগড় জিলাৰ বিহিয়াটিঙ চাহ বাগিচাৰ ৭৮ বছৰীয়া আইতা এগৰাকীৰ মুখেৰে শুনিছিলো৷ খুউব চমুকৈ সাধুটো অসমীয়া ভাষাতে কৈছিল৷ মই তাকেই চাদ্ৰী ভাষাত কোৱাৰ সামান্য প্ৰয়াস কৰিছোঁ৷ এতিয়াও ভাষাটো শিকিবলে বহু বাকী আছে৷ তথাপি জনাই-নজনাই চাদ্ৰী ভাষাত লেখাৰ প্ৰয়াস, বিজ্ঞজনে শুধৰাই পঢ়ে যেন৷)\nএকটা দেশ হে একটা গাঁও ৰহে৷ ওৱাকেৰ সামনে এক্ টা পাহাৰো ৰহে৷ ঔই পাহাৰটাৰ নাম মাহুল৷ ঔইটাৰ সংগে মিলাইকে গাঁও কা ভী নাম মাহুলপাহাৰী৷ বৰ’ চুন্দৰ গাঁও৷ ঔই গাঁও মে দুইটা বহিন ৰহে৷ বৰ’ছক্ ৰীটাৰ নাম ৰূপী আৰ’ ছট’ ছকৰীটাৰ নাম বিন্দী৷ গাঁওকে চামনে এক্ টা ঝৰ্ণা ভী আহে৷ দুই বহিন ঔই ঝৰ্ণাকে পাছ দিন-ভৰ খিলখিলাই ৰহে৷\nমাহুলপাহাৰী গাঁও মে এক্ টা টুৱৰ ছক্ ৰা ভী আহে৷ ঔৱাকেৰ নাম চান্দ্ৰৰায়৷ গাঁও কে ঘৰ ঘৰ মে গৰু-ছাগল আহে৷ টুৱৰ চান্দ্ৰৰায় ঔই চব কৌ বাগাল কৰে লে জাইলা৷ ঔই ৰকম চান্দ্ৰৰায়কে দিন যায় লাগে৷ একদিন চান্দ্ৰৰায় কৌ তাঁতীকেৰ মাইকীটা পাহাৰ চে জংগলী ফুল আনেক বলে্ লা৷ ঔই ফুলগিলা তাই কাপৰা মে বুনে্ লা৷ লাল, গেন্দা হৰেক ৰকম ফুল৷\nমাহুল পাহাৰ মে এত্ না চুন্দৰ চুন্দৰ ফুল আহে -এই বাত্ টা একদম গাঁও মে বলাবলি হৈ গেলেক৷ চব চান্দ্ৰৰায় কৌ ফুল আনে্ ক লাগে বলে্ ন লাগে৷ ৰকম ৰকম ফুল দেখে ৰূপী আৰ’ বিন্দী ভী ফুল আন্ বে বলে্ ন৷ ওচ দিন চে গাঁওকে চব কেৰ খাতিৰ চান্দ্ৰৰায় জংগলী ফুল আনে্ ক লাগে৷\nফুল আন্ তে আন্ তে মাহুল পাহাৰটা একদম খালী হৈ গেল৷ এই বাতটা একদিন পাহাৰ কে দেৱতা দেখলে৷ চান্দ্ৰৰায় চবগিলা ফুল তৰে দেখকৰ একদিন দেৱতা ঔৱাকেৰ চামনে হাজিৰ…\n: তুই ম’ৰ পাহাৰকে ফুল কাহে তুলিলা!\nচামনে পাহাৰ দেৱতা দেখ ক’ৰ টুৱৰ চান্দ্ৰৰায় চুচ্ কাই ৰহে৷ ধীৰে ধীৰে বলে্ লা …\n: পৰভু…হামি কুছ নাই জানি৷ গৰীৱ টুৱৰ ছক্ ৰা৷ গাঁও কে মানুছগিলাৰ মন্ টা সুখী কৰ্ কে খাতিৰ ফুলগিলা তুলি আৰ’ কুছ নাই৷ নহ’লে ক’ন দিন ম’কে গৰু বাগাল চে নিকলাই দেবে কি জানি!\nঔৱাকেৰ বাত ছুনি দেৱতা ব’লে…\n: ঠিক আহে… তবে মই তকে এক্ টা বিদ্যা ছিখাম৷ ডাইন-বিদ্যা৷ তুই এক্ টা কাম ক’ৰ… এখন ঘৰ যা৷ আৰ’ একদিন আছ্ বি হৌ৷ একদম ছঁচা লৈকে ফাৰ্ চাই আই যা বেক৷ আৰ’ আতে হি পাহাৰকে ওপৰ চে মকে তিনবাৰ হাকাবি৷ এই বাত্ টা ক’ন নাই বল্ বে আৰ’৷\nচান্দ্ৰৰায় ঘৰ ঘূৰকে আলে৷ একযৰ কাপ্ ৰা লেকৰ ঝৰ্ণাকে পাৰ আলে৷ তখন ৰূপী আৰ’ বিন্দী ঔৱাকে দেখ্ তানি৷ তাকে দেখ্ ক’ৰ দুই বহিনা পুচ্ নে লাগে …\n: একদিনেৰ লহৰ চহৰ৷ আজ চান্দ্ৰৰায় ফাৰ্ চাৰ কি ৰকম কৰ’!\nবহুত সময় কে বাদ চান্দ্ৰৰায় বাত গিলা ব’ল্ লেক যে কি ৰকম ফজিৰ ফজিৰ দেৱতা দেখ্ লেক৷ কি ৰকম বাত কৰ্ লেক৷ কি ৰকম ছঁচা লৈকে ফাৰ্ চাই যাই কে জ্ঞান ছিকায় কি ৰকম তিনবাৰ হাকাথি বল্ বে ঘৰ ভেজ্ লেক৷\nৰূপী আৰ’ বিন্দী চাৰা বাত মন দি চুন্ লে৷ অ’ৰ তৰে সংগে হামি ভী যাব্ ব’ল কে জিদ ধৰ্ লেক৷ চান্দ্ৰৰায় ভী একদম ঘুলীৰ কাড়া৷ নাই নিবে তৌ নাই নিবে৷ দেৱতা মকে এক্ লাই হাকাথি৷ তৌ মই এক্ লাই যাব৷ ঘূৰকে আলে চে দুইজন কৌ ছিকায় দিম৷\n: তবে ঠিক আহে৷ হাম্ নি নাই যাবে৷ লেকিন তুই দেৱতা খাতিৰ এক্ টা হাড়িয়া কল্ চী লে যাবি৷ পৰভুকে ব’ল্ বে হামদেৰ বহুত দুখ আহে৷ হামদেৰ খাতিৰ ত’ৰ পাহাৰ দেৱতাকে হাড়িয়া কল্ চী দে আবে৷ হামদেৰ দুখ দূৰ কৰ্ কে খাতিৰ তুই ঔৱাকেৰ চাম্ নে একবাৰ মুণ্ডিয়া মাৰি আছ্ বে হৌ৷ হামি কাল ইহাই তৰে খাতিৰ হাড়িয়া কল্ চী লে আন্ বে৷ তুই যাতে যাতে লে যাবে হৌ৷\nপিছেদিনা দুইটা কল্ চী লেকে ঝৰ্ণা পাৰে দুই বহিন হাজিৰ হুইলা৷ চান্দ্ৰৰায় কে দেখ্ কে দুনো ঝগড়া লাগ্ লে…\n: মৰ কল্ চীটা লে যাবি…৷ চান্দ্ৰৰায় দুইথা কল্ চী নিতে নাই পাৰে৷\n: মৰ কল্ চীটা লে যাবি… তৰটা নাই নিবে৷ মৰ তা নিতে লাগে৷\nনিজৰ কল্ চীটা ঘৰ ঘূৰাই নাই নিম বুলি দুই বহিনা যুঁজ কৰ্ তে লাগে৷ ঔই ৰকম ঝাগড়াকে মাজে একবাৰ ৰূপী ঠকুৱাই কিনে বল্ তে লাগে…\n: ঠিক আহে৷ ছ’ট বহিন বিন্দী৷ ইচ বাৰ ঔৱাকেৰ কল্ চীটাই লে যা চান্দ্ৰৰায়৷ অ’ৰ পাহাৰ ত’ এত্ না দূৰ আহে৷ ত’ মৰ কল্ চী হাড়িয়া তুই ইহাই খাইক্ লাগি৷ এক্ টা কল্ চী তৰ খাতিৰ৷ এক্ টা দেৱতা খাতিৰ৷\nএক কল্ চী হাড়িয়া খাই চান্দ্ৰৰায় হুৱাই ঘূমাই গেলেক৷ ৰূপী জলদা জলদি চান্দ্ৰৰায়ৰ কাপ্ ৰাগিলা পিন্ধ কে পাহাৰ দিগে চল যাহে৷ ঔৱাকেৰ পিছে পিছে বিন্দীও যাই হাবি মে লুকাই ৰহে৷ দেৱতাই চান্দ্ৰৰায় বল্ কে ৰূপীকে ডাইন-বিদ্যা ছিখালেক৷\nএইৰকম মাইকী মানুষৰ মাজে ডাইন-বিদ্যা চল্ তে লাগে৷